open-index/open-wikipedia-markdown huggingface dataset:
പാർവ്വതീപരിണയം

പി.ജി. വിശ്വംഭരന്റെ സംവിധാനത്തിൽ മുകേഷ്, പ്രേംകുമാർ, ആനി എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പുറത്തിറങ്ങിയ ഒരു മലയാളചലച്ചിത്രമാണ് ***പാർവ്വതീപരിണയം***. ഈസ്റ്റ്മാൻ ഫിലിംസിന്റെ ബാനറിൽ ആന്റണി ഈസ്റ്റ്മാൻ നിർമ്മിച്ച ഈ ചിത്രം ഗായത്രി ഫിലിംസ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ഷിബു ചക്രവർത്തി ആണ്.

## അഭിനേതാക്കൾ

## സംഗീതം
ഷിബു ചക്രവർത്തി എഴുതിയ ഗാനങ്ങളുടെ സംഗീതസംവിധാനം നിർവ്വഹിച്ചത് രാജാമണി ആണ്. 
; ഗാനങ്ങൾ
# കള്ളിപ്പെണ്ണേ – മനോ
# പൌർണ്ണമി രാവിൽ – മനോ, രാധിക തിലക്
# കണ്ണൻ വാര കാണേനേ – ബിറ്റ്
# ഒരു മുറൈ വന്ത് (പുനരാലാപനം - മണിച്ചിത്രത്താഴിൽ നിന്ന്) – കെ.ജെ. യേശുദാസ്, കെ.എസ്. ചിത്ര (ഗാനരചന: വാലി, ബിച്ചു തിരുമല - സംഗീതം: എം.ജി. രാധാകൃഷ്ണൻ)

## അണിയറ പ്രവർത്തകർ

## പുറത്തേക്കുള്ള കണ്ണികൾ
* .
* ''പാർവ്വതീപരിണയം''  – മലയാളസംഗീതം.ഇൻഫോ

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ
ഇന്ത്യൻ ബ്രഡ് വിഭവങ്ങൾ

[thumb|  [southern India|തെക്കെ ഇന്ത്യയിലെ ഒരു പ്രിയപ്പെട്ട വിഭവമാണ്‌ ദോശ]]
ഇന്ത്യൻ ഭക്ഷണവിഭവങ്ങളിലെ ഒരു പ്രധാന ഘടകമാണ്‌ ബ്രഡുകൾ. ഇത് പൊതുവെ മാവ് കൊണ്ട് ഉണ്ടാക്കുന്നതും, പരന്നതുമായിട്ടുള്ളതുമാണ്‌. ഇന്ത്യയുടെ വിവിധഭാഗങ്ങളിൽ പലതരത്തിലുള്ള ബ്രഡുകൾ ലഭ്യമാണ്‌. ഓരോ സംസ്കാരത്തിനു ഭക്ഷണരീതിക്കനുസരിച്ചും ഇവയുടെ പാചകരീതിയും, രുചിയും വ്യത്യാസപ്പെട്ടിരിക്കുന്നു. 
ഇന്ത്യയിൽ ലഭ്യമായ മിക്കവാറും എല്ലാ വിധ ബ്രഡ് വിഭവങ്ങളുടേയും ഉത്ഭവം ഇന്ത്യയിൽ തന്നെയാണെങ്കിലും ചില വിഭവങ്ങളുടേ പേരുകൾ ഏഷ്യയുടെ മറ്റ് ഭാഗങ്ങളിൽ നിന്നും ലഭിച്ചിട്ടുള്ളതാണ്‌.  *[[naan|നാൻ]]* എന്ന ബ്രഡ് ഇതിലൊന്നാണ്‌. 

## ഘടകങ്ങൾ
ബ്രഡുകളിൽ പ്രധാനമായും ഉള്ളത് ഗോതമ്പ്, മൈദ മാവ് കൊണ്ട് ഉണ്ടാക്കുന്നതും, കൂടുതൽ ഉപയോഗത്തിലുള്ളത് വടക്കേ ഇന്ത്യയിലുമാണ്‌. ആട്ട , മൈദ, വെള്ളം എന്നിവയാണ്‌ ഇതിലെ പ്രധാന ഘടകങ്ങൾ.  പറാത്തയിൽ ചിലപ്പോൾ പച്ചക്കറികൾ സ്റ്റഫ് ചെയ്തു കഴിക്കുന്ന രീതിയും ഉണ്ട്. 

തെക്കേ ഇന്ത്യയിൽ ഉണ്ടാക്കുന്ന ബ്രഡ് വിഭവങ്ങൾ അല്പ്പം പുളി ഉള്ളതും, പ്രധാനമായും ഉഴുന്നുപരിപ്പ് കൊണ്ടും അരി കൊണ്ടും ഉണ്ടാക്കുന്നതാണ്‌. ഇതിൽ  ചില പ്രധാന വിഭവങ്ങൾ  ദോശ, അപ്പം, ഉത്തപ്പം അരി റോട്ടി, റാഗി റോട്ടി എന്നിവയാണ്‌.  ഈ വിഭവങ്ങൾ ഉണ്ടാക്കുന്നതിനു മാവ് കുഴച്ച് വച്ചതിനു ശേഷം പുളിപ്പിക്കുന്ന രീതി ഉണ്ട്. തൈര്‌, ബേകിംഗ് സോഡ എന്നിവ ഇതിനു വേണ്ടി ഉപയോഗിക്കുന്നു. 

## ബ്രഡ് തരങ്ങൾ
ഇന്ത്യയിൽ ലഭ്യമായ ചില പ്രധാന ബ്രഡ് വിഭവങ്ങൾ ചപ്പാത്തി, ഫുൽക, പൂരി, റൊട്ടി, പറാത്ത, നാൻ, കുൽ‌ച്ച, ഭട്ടൂര, ബക്കർ ഖാനി, അപ്പം , ദോശ, ലുച്ചി, പുരൺ പൊലി, പത്തിരി, പൊറോട്ട എന്നിവയാണ്‌. ഇതിൽ തന്നെ പറാത്ത, റൊട്ടി എന്നിവയിൽ പല തരങ്ങൾ ഉണ്ട്. പറാത്തയിൽ തന്നെ വെജിറ്റബിൾ, മാംസങ്ങൾ എന്നിവ സ്റ്റഫ് ചെയ്യുന്നതനുസരിച്ച് ഇതിന്റെ തരങ്ങൾ വ്യത്യാസപ്പെടുന്നു. 

തെക്കേ ഇന്ത്യയിൽ പ്രത്യേകിച്ച് കേരളത്തിലെ ഒരു പ്രധാന വിഭവമാണ്‌ അപ്പം. ഇതിൽ തന്നെ പല തരങ്ങളാണ്‌ *കള്ളപ്പം*, *വട്ടേപ്പം* , പാലപ്പം (വെള്ളയപ്പം) എന്നിവയാണ്‌.

## ചിത്രശാല


File:Naan shiva.jpg|നാൻ
File:Kulchachole.jpg|കുൽച്ച  ചന മസാലയോടോപ്പം


## അവലംബം

വർഗ്ഗം:ഇന്ത്യൻ ഭക്ഷണവിഭവങ്ങൾ
വർഗ്ഗം:ഇന്ത്യൻ ബ്രഡ് വിഭവങ്ങൾ
ഇരവിപേരൂർ ഗ്രാമപഞ്ചായത്ത്

പത്തനംതിട്ട ജില്ലയിലെ തിരുവല്ല താലൂക്കിൽ കോയിപ്രം ബ്ളോക്ക് പഞ്ചായത്ത് പരിധിയിൽ വരുന്ന ഒരു പഞ്ചായത്താണ് **ഇരവിപേരൂർ ഗ്രാമപഞ്ചായത്ത്**. പഞ്ചായത്തിന്റെ വിസ്തീർണ്ണം 18.64 ചതുരശ്ര കിലോമീറ്ററാണ്. പഞ്ചായത്തിന്റെ അതിരുകൾ വടക്ക് കല്ലൂപ്പാറ പഞ്ചായത്ത്, പടിഞ്ഞാറ് കവിയൂർ, കുറ്റൂർ പഞ്ചായത്തുകൾ, കിഴക്ക് കോയിപ്രം പഞ്ചായത്ത്, തെക്ക് ചെങ്ങന്നൂർ നഗരസഭ എന്നിവയാണ്.

## അവലംബം


## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക
## പുറമെ നിന്നുള്ള കണ്ണികൾ
*കേരള സർക്കാർ വെബ്സൈറ്റ് 

വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
ഇന്ത്യയിലെ പാനീയങ്ങളുടെ പട്ടിക

ഇന്ത്യയിൽ പൊതുവെ ഉപയോഗത്തിലുള്ള പ്രധാന പാനീയങ്ങൾ താഴെക്കൊടുത്തിരിക്കുന്നു.

## പ്രധാന പാനീയങ്ങൾ

*Yong Coconut
* ലസ്സി
* ഭാംഗ ലസ്സി (intoxicating)
* ശർബത്ത്
* ഇന്ത്യൻ ഫിൽ‌ടർ കോഫി
* ജൽ ജീര
* ചായ
* മസാല ചായ്
* ഫലൂഡ
* സത്ത്
* ഛാച്ച് (ബട്ടർ മിൽ‌ക്ക്)
* നാരങ്ങ വെള്ളം
* കൊകം ശർബത്ത്
* ആം പന്ന
* കാല ഖട്ട
* തണ്ടൈ
* മസ്താനി
* സംഭാരം
* ലാവോപാനി
* അപോംഗ്
* ബദാം മിൽക് (milk served with almonds, hot or cold)
* കഞ്ഞി
* ഗാജർ കാ ദൂത്
* കേസർ കസ്തൂരി

## മദ്യം കലർന്നത്, പരമ്പരാഗതം


Sugarcanejuice.jpg|Sugarcane juice
Jal zeerra.jpg|Jal-jeera
Afza Syrup (Lal sharbat).JPG|Rooh Afza sharbat
Jigarthanda.JPG|Jigarthanda
Shikanji- served with pomegranate,grated apple and mint.jpg|Shikanji
Keri Ka Sharbat.JPG|Aam panna


വർഗ്ഗം:പാനീയങ്ങൾ
എഴുമറ്റൂർ ഗ്രാമപഞ്ചായത്ത്

1952 ജനുവരി 16-ആം തീയതി എഴുമറ്റൂർ പഞ്ചായത്ത്‌ രൂപീകൃതമായി 

പത്തനംതിട്ട ജില്ലയിലെ മല്ലപ്പള്ളി താലൂക്കിൽ കോയിപ്രം ബ്ളോക്കിലാണ് **എഴുമറ്റൂർ ഗ്രാമപഞ്ചായത്ത്** സ്ഥിതി ചെയ്യുന്നത്. പത്തനംതിട്ട ജില്ലയുടെ വടക്കുഭാഗമാണ് എഴുമറ്റൂർ പഞ്ചായത്ത്. എഴുമറ്റൂർ പഞ്ചായത്തിന്റെ വിസ്തീർണ്ണം 27.89 ചതുരശ്രകിലോമീറ്ററാണ്. കിഴക്കൻ മലയോരപ്രദേശത്തെ പ്രമുഖവാണിജ്യകേന്ദ്രമായ റാന്നിയെ മധ്യതിരുവിതാംകൂറിലെ ഏറ്റവും വലിയ വാണിജ്യകേന്ദ്രമായ ചങ്ങനാശ്ശേരിയുമായി ബന്ധിപ്പിക്കുന്ന ചങ്ങനാശ്ശേരി-മല്ലപ്പള്ളി-റാന്നി റോഡ് എഴുമറ്റൂരിലൂടെയും കുട്ടനാടിന്റെ കവാടമായ തിരുവല്ലയുമായി ബന്ധിപ്പിക്കുന്ന റാന്നി-തിരുവല്ല റോഡ് തെള്ളിയൂരിലൂടെയും കടന്നുപോകുന്നു.

## അതിരുകൾ

പഞ്ചായത്തിന്റെ അതിരുകൾ കിഴക്ക് അയിരൂർ, കൊറ്റനാട് പഞ്ചായത്തുകളും, പടിഞ്ഞാറ് പുറമറ്റം, മല്ലപ്പള്ളി പഞ്ചായത്തുകളും, വടക്ക് കോട്ടാങ്ങൽ പഞ്ചായത്തും, തെക്ക് തോട്ടപ്പുഴശ്ശേരി, കോയിപ്രം പഞ്ചായത്തുകളുമാണ്. പഞ്ചായത്തിന്റെ വടക്കുഭാഗം എഴുമറ്റൂർ വില്ലേജും തെക്കുഭാഗം തെള്ളിയൂർ വില്ലേജുമാണ്. 
## ഭൂപ്രകൃതി
പൊതുവെ മലനിരകൾ നിറഞ്ഞ ഭൂപ്രദേശമാണിത്. നിമ്നോന്നതങ്ങളായ സ്ഥലങ്ങളല്ലാതെ സമനിരപ്പായ ഇടങ്ങൾ തുലോം വിരളം. പാറക്കെട്ടുകളും അവയ്ക്കിടയിലൂടെ നീരൊഴുക്കുകളുമുണ്ട്. ഉയർന്ന മലനിരകളും ചെറുകുന്നുകളും താഴ്വരകളും ചേർന്നതാണ് പഞ്ചായത്തിന്റെ ഭൂപ്രകൃതി.

## അവലംബം



## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക
## പുറമെ നിന്നുള്ള കണ്ണികൾ
*കേരള സർക്കാർ വെബ്സൈറ്റ്, എഴുമറ്റൂർ ഗ്രാമപഞ്ചായത്ത് 

വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
ഇന്ത്യയിലെ ലഘുഭക്ഷണങ്ങളുടെ പട്ടിക

ഇന്ത്യയിലെ വിവിധ ഭാഗങ്ങളിൽ ലഭ്യാമായ സ്നാക് വിഭവങ്ങളുടെ ഒരു പട്ടിക താഴെക്കൊടുക്കുന്നു. 

* അച്ചപ്പം
* അപ്പളം
* അപ്പം
* ആം പപ്പട്
* ആച്ചി മുറുക്ക് (Flower Shaped Muruku)
* അനരസെ
* അംഗൂർ ബസന്തി
* അമ്രകണ്ട
* അട
* ഉപ്പേരി
* ഭജ്ജി
* ഭേൽ‌പുരി
* ഭുജിയ
* ബോണ്ട
* ബ്രഡ് പകോഡ
* ബ്രഡ് ഓം‌ലെറ്റ്
* കസാവ ചിപ്സ്
* ചുർമുറി
* ചിവര
* ചാട്
* ചക്‌ലി
* ചോലെ ഭടൂരെ
* ചപ്പാത്തി
* ചന ബടറ്റ
* ചോലഫലി
* ദഹിപുരി
* ദഹി വട
* ദാൽ മോത്(savoury fried pulses)
* ഡൊക്‌ല
* ദോശ
* ഡബേലി
* ഘുഗ്നി
* ഗുലാബ് ജാമുൻ
* ഘവേർ
* ഗതിയ
* ഹൽ‌വ
* ഹൽ‌വ പറാത്ത
* മിച്ചർ, ഇന്ത്യൻ മിച്ചർ
* ഇഡ്ഡലി
* ജലേബി
* കച്ചോരി
* കോസാംബരി
* കുഴലപ്പം
* Khazla
* ഖഖ്‌ര
* ലഡ്ഡു
* ലുഖ്മി
* മധുർ വട
* മസാല വട
* മേതി പത്ര
* മുറുക്ക്
* മൈസൂർ പാക്
* മാംഗളൂർ ബജ്ജി
* നം‌കീൻ
* നമക് പറ
* പകോഡ
* പകാവട
* പാനിപുരി
* പാവ് ബാജി
* പോഹ
* പോഹേയ്
* പൊടറ്റോ ചിപ്സ്
* പാപ്പഡി
* പപ്പടം
* രഗഡ
* സമോസ
* സേവു
* സേവൽ
* സുശീന്ദ്ര
* ഷിര
* സുസാല
* ശിരിഖണ്ട്
* സോൻ ഹൽ‌വ
* സുഖിയൻ
* സമോസ
* താലിപീഠ് (Maharashtrian)
* വട
* ഉപ്പുമാവ്
* ഉത്തപ്പം
* വടാ പാവ്
* List of snack foods

## പുറത്തേക്കുള്ള കണ്ണികൾ
* Indian Snacks Recipes 

വർഗ്ഗം:ഇന്ത്യൻ ലഘുഭക്ഷണങ്ങൾ
കടമ്പനാട് ഗ്രാമപഞ്ചായത്ത്

പത്തനംതിട്ട ജില്ലയിലെ അടൂർ താലൂക്കിൽ പറക്കോട് ബ്ളോക്ക് പഞ്ചായത്ത് പരിധിയിൽ വരുന്ന ഒരു പഞ്ചായത്താണ് **കടമ്പനാട് ഗ്രാമപഞ്ചായത്ത്**. പഞ്ചായത്തിന്റെ വിസ്തീർണ്ണം 23.95 ചതുരശ്ര കിലോമീറ്ററാണ്.

## അതിരുകൾ

പഞ്ചായത്തിന്റെ അതിരുകൾ വടക്ക് പള്ളിക്കൽ,ഏറത്ത് ഗ്രാമപഞ്ചായത്തുകൾ, കിഴക്ക് ഏഴംകുളം പഞ്ചായത്ത്, തെക്ക് കുന്നത്തൂർ പഞ്ചായത്ത്, കല്ലടയാർ, പടിഞ്ഞാറ് പളളിക്കൽ, പോരുവഴി പഞ്ചായത്തുകൾ എന്നിവയാണ്.

## അവലംബം


## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക
## പുറമെ നിന്നുള്ള കണ്ണികൾ
*കേരള സർക്കാർ വെബ്സൈറ്റ്, കടമ്പനാട് ഗ്രാമപഞ്ചായത്ത് 

വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
ഇന്ത്യൻ സുഗന്ധവ്യഞ്ജനങ്ങളുടെ പട്ടിക

thumb|ഇന്ത്യൻ സുഗന്ധവ്യഞ്ജനങ്ങൾ

തെക്കേ ഏഷ്യൻ രാജ്യങ്ങളിൽ സുഗന്ധവ്യഞ്ജനങ്ങൾ ഉത്പാദിപ്പിക്കുന്നതിൽ പ്രധാന രാജ്യമാണ്‌ ഇന്ത്യ. ഇന്ത്യയുടെ വിവിധ ഭാഗങ്ങളിലുള്ള  വൈവിധ്യവും അനുകൂലമായ കാലാവസ്ഥയും ഇതിനു കൂടുതൽ അവസരമൊരുക്കുന്നു. ഇന്ത്യൻ കയറ്റുമതി വ്യവസായത്തിൽ സുഗന്ധവ്യഞ്ജനകയറ്റുമതി പ്രധാനമാണ്‌. ഇന്ത്യൻ ഭക്ഷണവിഭവങ്ങളിൽ ഇത് വളരെ പ്രധാനമാണ്‌. സുഗന്ധവ്യഞ്ജനങ്ങൾ ഇന്ത്യൻ ഭക്ഷണവിഭവങ്ങളുടെ രുചിയിലും വ്യത്യസ്തതയിലും വളരെയധികം പങ്ക് വഹിക്കുന്നു.

## സുഗന്ധവ്യഞ്ജനങ്ങളുടെ പട്ടിക
ഇന്ത്യയിൽ ഉപയോഗിക്കുന്ന പ്രധാന സുഗന്ധവ്യഞ്ജനങ്ങളുടെ പേരുകൾ താഴെക്കൊടുത്തിരിക്കുന്നു. 

## ഇത് കൂടി കാണുക
* Indian cuisine
ഇന്ത്യൻ ഭക്ഷണ‌ഉപദംശങ്ങളുടെ പട്ടിക

ഇന്ത്യൻ ഭക്ഷണ വിഭവങ്ങളിൽ ഉപയോഗിക്കുന്ന പ്രധാന ഉപദംശങ്ങളുടെ പട്ടിക താഴെക്കൊടുക്കുന്നു.

## ചമ്മന്തികൾ

* തേങ്ങ ചമ്മന്തി
* ഉള്ളി ചമ്മന്തി
* തക്കാളി ചമ്മന്തി
* cilantro (coriander leaves) chutney
* പുതിന ചമ്മന്തി
* പുളി ചമ്മന്തി(Imli ചമ്മന്തി)
* Saunth ചമ്മന്തി(made from dried ginger and tamarind paste)
* മാങ്ങ (keri) ചമ്മന്തി(made from unripe, green mangos)
* നാരങ്ങ ചമ്മന്തി(made from whole, unripe limes)
* garlic ചമ്മന്തി

## അച്ചാറുകൾ

* മാങ്ങ അച്ചാർ
* നാരങ്ങ അച്ചാർ
* ക്യാരറ്റ് അച്ചാർ
* കോളിഫ്ലവർ അച്ചാർ
*  പച്ചമുളക് അച്ചാർ
* garlic അച്ചാർ
* gongura അച്ചാർ

## സോസുകൾ
* റായ്ത a cucumber yogurt dip

## മറ്റുള്ളവ
* പപ്പടം
റാം ശരൺ ശർമ്മ

thumb|right|200px|റാം ശരൺ ശർമ്മ
പ്രഗൽഭനായ ഒരു ഇന്ത്യൻ ചരിത്രകാരനാണ്‌ **റാം ശരൺ ശർമ്മ** (ജനനം: 26 നവംബർ 1919 - മരണം:20 ഓഗസ്റ്റ് 2011). ആർ.എസ്. ശർമ്മ എന്ന പേരിലാണ്‌ അദ്ദേഹം കൂടുതൽ അറിയപ്പെടുന്നത്.

## ജീവിതരേഖ
### ബാല്യം
ബീഹാറിലെ ബേഗുസറൈയിലെ ബറൗനിയിൽ  ഒരു ദരിദ്ര കുടുംബത്തിലായിരുന്നു ആർ.എസ്. ശർമ്മയുടെ ജനനം. ദാരിദ്ര്യം മൂലം കഷ്ടപ്പെടുകയായിരുന്ന ശർമ്മയുടെ അച്ഛൻ മകനെ മെട്രിക്കുലേഷൻ വരെ പഠിപ്പിച്ചു. പിന്നീടുള്ള പഠനത്തിനു സഹായകമായി ശർമ്മക്ക് വിവിധ സ്കോളർഷിപ്പുകളും സ്വകാര്യ ട്യുഷനുകളും ലഭിച്ചു തുടങ്ങി.

### വിദ്യാഭ്യാസവും നേട്ടങ്ങളും
1937ൽ ശർമ്മ മെട്രിക്കുലേഷൻ വിജയിച്ചു. തുടർന്നു പാറ്റ്ന കോളേജിൽ ഇന്റർമീഡിയറ്റും ബിരുദാനന്തര ബിരുദവും വരെയുള്ള ആറുവർഷക്കാലം പഠിച്ചു. ലണ്ടൻ സർ‌വകലാശാലയിൽ നിന്ന്  പ്രൊഫസർ ആർതർ ലെവലിൻ ബാഷമിന്റെ കീഴിൽ പി.എച്ച്.ഡിയും കരസ്ഥമാക്കി. പാറ്റ്ന സർ‌വകലാശാലയിൽ അദ്ധ്യാപകനായി ചേരുന്നതിനു മുമ്പ് ആരയിലെയും ഭഗല്പൂരിലേയും കോളേജുകളിൽ പഠിപ്പിച്ചു. 1958-1973 ൽ പാറ്റ്ന സർ‌വകലാശാലയിലെ ചരിത്രവിഭാഗത്തിന്റെ തലവനായി മാറി.1973-78 കാലഘട്ടത്തിൽ ഡൽഹി സർ‌വകലാശാലയിലെ ചരിത്രവിഭാഗം പ്രൊഫസറും ഡീനുമായിരുന്നു ശർമ്മ. 1969 ൽ അദ്ദേഹത്തിനു ജവഹർ‌ലാൽ ഫെലോഷിപ്പ് ലഭിച്ചു.

ഡൽഹി സർ‌വകലാശാല, യൂണിവേഴ്സിറ്റീസ് ഓഫ് ടൊറൊന്റോ യൂണിവേഴ്സിറ്റി എന്നിവിടങ്ങളിൽ അദ്ധ്യാപകനായിരുന്ന ശർമ്മ, യൂണിവേഴ്സിറ്റി ഗ്രാൻഡ് കമ്മീഷന്റെ ഫെലോയും ആയിരുന്നു. 1975 ൽ ഇന്ത്യൻ ഹിസ്റ്ററി കോൺഗ്രസിന്റെ അദ്ധ്യക്ഷനായി സേവനമനുഷ്ഠിച്ചിട്ടുണ്ട്. 1970 കളിൽ ശർമ്മ ഡൽഹി സർ‌വകലാശാലയിൽ ചരിത്രവിഭാഗം ഡീൻ ആയിരിക്കുമ്പോളാണ്‌ അവിടുത്തെ ചരിത്രവിഭാഗത്തിൽ സുപ്രധാനമായ  പല വിപുലീകരണങ്ങളും നടന്നത്.  ഇന്ത്യൻ കൗൺസിൽ ഓഫ് ഹിസ്റ്റോറിക്കൽ റിസർച്ചിന്റെ (ICHR) സ്ഥാപക ചെയർമാനായിരുന്ന ശർമ്മ ഐ.സി.എച്.ആർ. സ്ഥാപിക്കുന്നതിനു മുമ്പ് തന്നെ അന്തർദേശീയ തലത്തിൽ പ്രസിദ്ധിയാർജ്ജിച്ച ചരിത്രകാരനായിരുന്നു.

ഇതുവരെയായി നൂറ്റി പതിനഞ്ചോളം കൃതികൾ വിവിധ ഭാഷകളിലായി അദ്ദേഹം പ്രസിദ്ധപ്പെടുത്തി.

### മരണം
വാർദ്ധക്യ സഹജമായ അസുഖങ്ങൾ മൂലം പാറ്റ്നയിലെ സ്വകാര്യ ആശുപത്രിയിൽ 2011 ഓഗസ്റ്റ് 20 - ന് അന്തരിച്ചു.

## അവലംബം

വർഗ്ഗം:ഇന്ത്യയിലെ ചരിത്രകാരന്മാർ
വർഗ്ഗം:1919-ൽ ജനിച്ചവർ
ഏഴംകുളം ഗ്രാമപഞ്ചായത്ത്

പത്തനംതിട്ട ജില്ലയിലെ അടൂർ താലൂക്കിൽ പറക്കോട് ബ്ളോക്കിലാണ് **ഏഴംകുളം ഗ്രാമപഞ്ചായത്ത്** സ്ഥിതിചെയ്യുന്നത്. 1951-ലാണ് ഈ പഞ്ചായത്ത് രൂപീകൃതമാവുന്നത്. ഏനാത്ത്, ഏഴംകുളം വില്ലേജുകളിലായി ഏഴംകുളം ഗ്രാമപഞ്ചായത്ത് വ്യാപിച്ചുകിടക്കുന്നു. ഏഴംകുളം ഗ്രാമപഞ്ചായത്ത് ഉൾപ്പെടുന്ന ലോക്സഭാമണ്ഡലം പത്തനംതിട്ട ആണ്‌.

## അതിരുകൾ
പഞ്ചായത്തിന് അതിരിട്ടുകൊണ്ട് തെക്കുഭാഗത്തുകൂടി കല്ലടയാർ ഒഴുകുന്ന ഈ ഗ്രാമത്തിന്റെ കിഴക്ക്, പടിഞ്ഞാറ്, തെക്ക്, വടക്ക് പ്രദേശങ്ങളിൽ ചെറുതും വലുതുമായ ധാരാളം കുന്നുകളുണ്ട്. 
## പേരിനു പിന്നിൽ
ഏഴംകുളം എന്ന സ്ഥലനാമത്തിന്റെ ഉൽഭവത്തെപ്പറ്റി പ്രബലമായ മൂന്ന് നിഗമനങ്ങൾ നിലവിലുണ്ട്. മധ്യകാലഘട്ടത്തിൽ കച്ചവടത്തിനും മറ്റുമായി വന്നിരുന്ന സംഘങ്ങളിലെ അസ്പൃശ്യരായ ഏഴൈകൾക്ക് (പാവപ്പെട്ടവർക്ക്) കുടിക്കുവാനും കുളിക്കുവാനുമുള്ള കുളം പ്രത്യേകമായി നിലനിർത്തിയിരുന്ന സ്ഥലം എന്ന നിലയിൽ ഏഴൈകുളം എന്ന് പേരുവരികയും കാലാന്തരത്തിൽ രൂപഭേദം വന്ന് ഏഴംകുളമായി മാറുകയും ചെയ്തുവെന്നതാണ് അതിലൊന്നാമത്തേത്. ഏഴു കുളങ്ങൾ ഉള്ള സ്ഥലം എന്ന അർത്ഥത്തിലാണ് ഏഴംകുളമെന്ന സ്ഥലനാമമുണ്ടായതെന്നാണ് രണ്ടാമത്തെ നിഗമനം. പണ്ട് കായംകുളത്തുനിന്നും കിഴക്കോട്ടു യാത്രതിരിച്ച ഒരു രാജാവ് കായംകുളം, താമരക്കുളം, പഴകുളം തുടങ്ങിയ ആറ് കുളങ്ങൾ കടന്ന് ഇവിടെ കണ്ടെത്തിയ ഏഴാമത്തെ കുളത്തെ ഏഴാംകുളമെന്ന് വിളിച്ചുവെന്നും, അതിൽനിന്നുമാണ് ഏഴംകുളം എന്ന സ്ഥലനാമം ഉണ്ടായതെന്നുമാണ് മൂന്നാമത്തേതായി കേൾക്കുന്ന കഥ.

## അവലംബം


## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക
## പുറമെ നിന്നുള്ള കണ്ണികൾ
*കേരള സർക്കാർ വെബ്സൈറ്റ്, ഏഴംകുളം ഗ്രാമപഞ്ചായത്ത് 

വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
നെടുമ്പാശ്ശേരി ഗ്രാമപഞ്ചായത്ത്

എറണാകുളം ജില്ലയിലെ പാറക്കടവ് ബ്ലോക്കിലെ ഒരു ഗ്രാമപഞ്ചായത്താണ് **[[നെടുമ്പാശ്ശേരി]]**. കൊച്ചി അന്താരാഷ്ട്ര വിമാനത്താവളം കൊണ്ട് രാജ്യാന്തര പ്രശസ്തിയിലേക്കുയർന്ന ഒരു ഗ്രാമപഞ്ചായത്താണ് ഇത്.

## ആരാധനാലയങ്ങൾ
#അകപ്പറമ്പ് യാക്കോബായ പള്ളി,
# നെടുമ്പാശ്ശേരി സെന്റ് ജോർജ്ജ് യാക്കോബായ സുറിയാനി പള്ളി 
#കത്തോലിക്കാ പള്ളി,
#ആവണംകോട് സരസ്വതി ക്ഷേത്രം
#ശ്രീകുറുംബക്കാവ് ഭഗവതി ക്ഷേത്രം
#കുന്നിശ്ശേരി ജുമാ മസ്ജിദ്

## വിദ്യാലയങ്ങൾ
#അകപ്പറമ്പ് എൽ.പി.എസ്,
#തുരുത്തുശ്ശേരി എൽ.പി.എസ്,
#മേക്കാട് എസ്.വി.എൽ.പി.എസ്
#എം.എ.എച്ച്.എസ് നെടുമ്പാശ്ശേരി,
#സെന്റ് ഫ്രാൻസിസ് അസ്സീസി  സ്കൂൾ അത്താണി

## സമീപ പ്രദേശങ്ങൾ
*വ‌ടക്ക് - അങ്കമാലി നഗരസഭ
* കിഴക്ക് - കാലടി ഗ്രാമപഞ്ചായത്ത്
* പടിഞ്ഞാറ് - ചെങ്ങമനാട് ഗ്രാമപഞ്ചായത്ത്
* തെക്ക് - ആലുവ നഗരസഭ

## വാർഡുകൾ
#മള്ളുശ്ശേരി  	 
#കാരയ്ക്കാട്ടുകുന്ന് നോർത്ത് 	
#മേയ്ക്കാട് വെസ്റ്റ് 	
#മേയ്ക്കാട് ഈസ്റ്റ് 	
#ചമ്പന്നൂർ 	 
#ചെറിയവാപ്പാലശ്ശേരി വെസ്റ്റ് 	 
#ചെറിയവാപ്പാലശ്ശേരി ഈസ്റ്റ് 	 
#ചെറിയവാപ്പാലശ്ശേരി നോർത്ത് 	
#അകപ്പറമ്പ് മേയ്ക്കാവ് 	 
#വാപ്പാലശ്ശേരി 	 
#എയർപോർട്ട് വാർഡ് 	 
#കരിയാട് 	 
#തുരുത്തിശ്ശേരി 	 
#കല്പക നഗർ 	
#നെടുമ്പാശ്ശേരി 	 
#കാരക്കാട്ടുകുന്ന് സൗത്ത് 	 
#അത്താണി ടൗൺ 	 
#പൊയ്ക്കാട്ടുശ്ശേരി സൗത്ത് 	 
#പൊയ്ക്കാട്ടുശ്ശേരി

## സ്ഥിതിവിവരകണക്കുകൾ

## അവലംബം
എപ്പിയേസീ

ആവൃതബീജി (Angiosperms) സസ്യവിഭാഗത്തിൽപ്പെട്ട ഒരു കുടുംബം. ഇവ ദ്വിപത്രക സസ്യങ്ങളാണ്; ഇരുനൂറ്റിമുപ്പതോളം ജീനസുകളും ആയിരത്തഞ്ഞൂറോളം സ്പീഷിസുകളും ഉണ്ട്. അരേലിയേസീ സസ്യകുടുംബവുമായി അടുത്ത ബന്ധം പുലർത്തുന്ന ഇതിനു കോർനേസീ (Cornaceae) സസ്യകുടുംബവുമായി അകന്ന ബന്ധമേയുള്ളു. ഇവയ്ക്ക് ആഗോളവ്യാപകത്വം ഉണ്ടെങ്കിലും പ്രധാനമായും സമശീതോഷ്ണമേഖലയിലാണ് കാണുന്നത്. വ്യഞ്ജനവസ്തുക്കളായി ഉപയോഗിക്കുന്ന ജീരകം, മല്ലി, കായം, ഉലുവ എന്നിവ ഈ കുടുംബത്തിൽപ്പെടുന്നു. ഇവ കൂടാതെ മുള്ളങ്കി, കരോഫിലം ബൾബോസം (Chaerophyllum bulbosum Turnip-rooted chervil), പാസ്റ്റിനാകാ സറ്റൈവ (Pastinaca sativa) എന്നീ ഭക്ഷ്യയോഗ്യമായ കിഴങ്ങുകളും ഉൾപ്പെടുന്നു. ഈ കുടുംബത്തിലെ ആൻത്രിസ്കസ് സിറിഫോളിയം (Anthriscus cerefolium), ഏപ്പിയം ഗ്രാവിയോളൻസ് (Apium graveloens-celery)  എന്നിവ പാശ്ചാത്യനാടുകളിൽ പച്ചക്കറിയായി ഉപയോഗിക്കുന്നുണ്ട്.കരിംജീരകം, കാട്ടയമോദകം, പെരുംജീരകം, ശതകുപ്പ, കാട്ടുശതകുപ്പ, കുടങ്ങൽ എന്നീ ഓഷധികളും ഈ വിഭാഗത്തിൽ പെടുന്നവ തന്നെ.

വാർഷികങ്ങളോ ചിരസ്ഥായികളോ ആയ സസ്യങ്ങളാണ് ഇവയിൽ ബഹുഭൂരിപക്ഷവും. ചുരുക്കമായി കുറ്റിച്ചെടികളും വൃക്ഷങ്ങളും കാണാറുണ്ട്.

പൂക്കൾ ചെറുതും സമമിതങ്ങളുമാണ്. ഒരു പൂവിന് സ്വതന്ത്രങ്ങളായ അഞ്ചു ദളങ്ങളുണ്ട്; ഇവയുടെ അഗ്രം ഉള്ളിലേക്ക് വളഞ്ഞിരിക്കും. പുഷ്പങ്ങളിൽ ഭൂരിപക്ഷവും ദ്വിലിംഗികളാണ്.

കായ് രണ്ടു ഫലാംശകങ്ങളായി പൊട്ടുന്നു. ഇവ ശാഖാഗ്രങ്ങളിൽ തൂങ്ങിക്കിടക്കും. ഓരോ ഫലാംശകത്തിനും നീളത്തിലുള്ള അഞ്ച് തടിപ്പുകൾ കാണാം. ഇവയ്ക്കിടയിൽ സൂക്ഷ്മങ്ങളായ എണ്ണക്കുഴലുകളുണ്ട്.

അംബെല്ലിഫെറേയെ ഹൈഡ്രോകോട്ടിലോയ്ഡേ (Hydrocoty Ioideae), സാനിക്കുലോയ്ഡേ (Saniculoideae), അപ്പോയ്ഡേ (Apioideae) എന്നിങ്ങനെ മൂന്ന് ഉപകുടുംബങ്ങളായി തിരിച്ചിരിച്ചിട്ടുണ്ട്.

## അവലംബം


വർഗ്ഗം:സസ്യകുടുംബങ്ങൾ
വർഗ്ഗം:ആസ്റ്റെറിഡ് കുടുംബങ്ങൾ
പരിയാരം ഗ്രാമപഞ്ചായത്ത് (തൃശൂർ)

തൃശ്ശൂർ ജില്ലയിലെ ചാലക്കുടി താലൂക്കിലെ ചാലക്കുടി ബ്ലോക്കിൽ ഉൾപ്പെടുന്ന പഞ്ചായത്താണു പരിയാരം.ഇത് ചാലക്കുടിക്കു കിഴക്കായി ചാലക്കുടിപ്പുഴയുടെ അരികിലായി സ്ഥിതി ചെയ്യുന്നു.ഒരു കാലത്ത് കേരളത്തിലെ വലിപ്പമേറിയ പഞ്ചായത്തുകളിലൊന്നായിരുന്ന ഈ പഞ്ചായത്ത് 1966ൽ വിഭജിച്ച് കോടശ്ശേരി രൂപീകരിച്ചു.പിന്നീട് 1977ൽ വീണ്ടും വിഭജിച്ച് വെറ്റിലപ്പാറ (ഇപ്പോൾ അതിരപ്പിള്ളി എന്നറിയപ്പെടുന്നു). 21.79 ചതുരശ്ര കി.മീ വിസ്തീർണ്ണമുള്ള ഈ പ്രദേശം പരിയാരം വില്ലേജ് പരിധിയിൽ ഉൾപ്പെടുന്നു.വടക്ക്,പടിഞ്ഞാറ് ഭാഗങ്ങൾ കോടശ്ശേരി പഞ്ചായത്തുമായും കിഴക്ക് അതിരപ്പിള്ളി പഞ്ചായത്തുമായും തെക്ക് ചാലക്കുടിപ്പുഴയുടെ അതിന്റെ മറുകരയിലായി മേലൂർ, അയ്യമ്പുഴ, കറുകുറ്റി പഞ്ചായത്തുകളുമായും അതിർത്തി പങ്കിടുന്നു.കൊച്ചി രാജാവായിരുന്ന ശക്തൻ തമ്പുരാന്റെ വേനൽക്കാല വസതി ഈ ഗ്രാമത്തിൽ ആയിരുന്നു.ഇവിടെ നാട്ടുകാർക്ക് സങ്കടം ഉണർത്തിക്കുന്നതിനും പരിഹാരം നിർദ്ദേശിക്കുന്നതിനുമായി പ്രത്യേക സമയം അനുവദിച്ചിരുന്നു.അതു കാരണം ഈ സ്ഥലത്തിനു പരിഹാരം എന്നു പേരു വീഴുകയും ക്രമേണ പരിയാരം എന്നാകുകയും ചെയ്തു എന്നാണു വിശ്വസിക്കുന്നത്.ചാലക്കുടിപ്പുഴയുടെ തീരത്തായി ഇപ്പോഴും ഈ കൊട്ടാരത്തിന്റെ അവശിഷ്ടങ്ങൾ ഉണ്ട്.

## സ്ഥാപനങ്ങൾ
#സർക്കാർ പ്രാഥമികാരോഗ്യ കേന്ദ്രം
#തുമ്പൂർമുഴി ക്യാറ്റിൽ ബ്രീഡിംഗ് ഫാം
#ഫോറസ്റ്റ് റെയ്ഞ്ച് ഓഫീസ്
#ഇലക്ട്രിസിറ്റി ഓഫീസ്
#വില്ലേജ് ഓഫീസ്
#സെന്റ് ജോർജ് എച്ച് എസ് എസ് പരിയാരം
## വാർഡുകൾ
#എലിഞ്ഞിപ്ര  	 
#പരിയാരം 	
#പാറക്കുന്ന് 	
# കുറ്റിക്കാട് 	
#ചങ്കൻ‍ കുറ്റി 	
#മണണുംപുറം 	 
#പീലാർമൂഴി 	
# കൊന്നക്കുഴി 	 
#കാഞ്ഞിരപ്പിള്ളി 	
#ഒരപ്പന 	 
#തൂമ്പാക്കോട് 	 
#തൃപ്പാപ്പിള്ളി 	
#പൂവത്തിങ്കൽ 	
#മൂഴിക്കകടവ് 	
#കടുങ്ങാട്

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
വർഗ്ഗം:ചാലക്കുടിപ്പുഴത്തടത്തിലെ സ്വയംഭരണസ്ഥാപനങ്ങൾ
ഇൻസ്പെക്ടർ ബൽറാം

ഐ.വി. ശശിയുടെ സംവിധാനത്തിൽ മമ്മൂട്ടി, മുരളി, എം.എസ്. തൃപ്പുണിത്തറ, ഉർവശി, ഗീത എന്നിവർ പ്രധാനവേഷങ്ങളിൽ അഭിനയിച്ച് 1991-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ഇൻ‌സ്പെക്ടർ ബൽ‌റാം***. ലിബർട്ടി പ്രൊഡക്ഷൻസിന്റെ ബാനറിൽ ബഷീർ നിർമ്മിച്ച ഈ ചിത്രം വിതരണം ചെയ്ത് ലിബർട്ടി റിലീസ് ആണ്. ടി. ദാമോദരൻ ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.

## അഭിനേതാക്കൾ

## സംഗീതം
പശ്ചാത്തലസംഗീതം നിർവഹിച്ചത് ശ്യാം ആണ്.

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''ഇൻസ്പെക്ടർ ബൽറാം''  – മലയാളസംഗീതം.ഇൻഫോ

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
കമ്പക്കുടി കുളത്തൂർ സുന്ദരേശയ്യർ

ഹരിവരാസനമെന്ന കീർത്തനത്തിന്റെ രചയിതാവ് എന്നറിയപ്പെടുന്ന വ്യക്തിയാണ് കമ്പങ്കുടി **കുളത്തൂർ സുന്ദരേശയ്യർ**. ഹരിവരാസനം ശാസ്താവിന്റെ ഉറക്കുപാട്ട് എന്ന നിലയിൽ പ്രസിദ്ധമാണ്. അഷ്ടകം എന്ന ശ്ലോക ക്രമത്തിലാണ് ഇതിന്റെ രചന. ശബരിമല നവീകരണംകഴിഞ്ഞ വേളയിൽ അന്നത്തെ മേൽശാന്തി വടാക്കം ഈശ്വരൻ നമ്പൂതിരി അത്താഴ പൂജക്കു ശേഷം തിരുമുമ്പിൽ ആലപിച്ചുകൊണ്ട് അത് ഇന്നും തുടർന്നു വരുന്നു.  തമിഴ്‌നാട്ടിലെ തിരുനെൽവേലി ജില്ലയിൽ കല്ലടക്കുറിച്ചിയിലാണ്  കമ്പക്കുടി. 

മണികണ്ഠനെന്ന അയ്യപ്പൻ, കമ്പക്കുടി കുടുംബത്തോടു കടപ്പെട്ടിരിക്കുന്നതായി ഒരൈതീഹ്യമുണ്ട്‌. തമിഴ്‌നാട്ടിലെ തിരുനെൽവേലി ജില്ലയിൽ കല്ലടക്കുറിച്ചിയിലാണ് "കമ്പക്കുടി". പന്തളത്തു നിന്നും പുലിപ്പാലിനു പോയ അയ്യൻ അയ്യപ്പൻ വിശന്നു വലഞ്ഞ്‌ കാട്ടിനുള്ളിൽ കണ്ട ഒരു ചെറുകുടിലിലേക്കു കയറിച്ചെന്നു. അവിടെയുണ്ടായിരുന്ന വയസ്സായ പാട്ടി "കമ്പ്‌" എന്ന ധാന്യം അരച്ച്‌ കഞ്ഞി കുടിക്കാൻ കൊടുത്തു. വിശന്നുവന്ന തനിക്കു കമ്പു പൊടിച്ചു കഞ്ഞി നൽകിയ കുടുംബം മേലിൽ "കമ്പക്കുടി" എന്നറിയപ്പെടും എന്നു അയ്യപ്പൻ അരുളിച്ചെയ്തു.  

1963 നവംബറിൽ തിരുവനന്തപുരം ചാലയിലെ ജയചന്ദ്രാ ബുക്ക് ഡിപ്പോയിൽ നിന്നു പുറത്തിറക്കിയ ‘ഹരിവരാസനം വിശ്വമോഹനം’ എന്ന കീർത്തനസമാഹാരം  പിന്നീട് ഇതേ പറ്റി അന്വേഷിച്ചവർക്ക് കണ്ടെത്താൻ സാധിച്ചിരുന്നു. ഇതിന്റെ 78ാം പേജിൽ ‘ഹരിഹരാത്മജാഷ്‌ടകം’ എന്ന തലക്കെട്ടിൽ ഈ കീർത്തനം അച്ചടിച്ചിട്ടുണ്ട്.  ഇതിൽ ‘സമ്പാദകൻ’ എന്നാണ് ഇദ്ദേഹത്തിന്റെ പേര് ഉൾപ്പെടുത്തിയിരിക്കുന്നത്. സമ്പാദകൻ ഒരിക്കലും രചയിതാവാകില്ല എന്നുണ്ട്.  എന്നാൽ, 1920 ൽ തന്നെ കുളത്തു അയ്യരുടെ ശാസ്താസ്തുതി കദംബം എന്ന പുസ്തകം തമിഴിൽ നിലവിലുണ്ട്. അതിനാൽ, സമ്പാദകൻ എന്നത് പ്രസാധക സൃഷ്ടിയാകാം. യഥാർഥ രചയിതാവ് ശാസ്താംകോട്ട കോന്നകത്ത് ജാനകിയമ്മയാണ് എന്ന അടിസ്ഥാനമില്ലാത്ത അവകാശ വാദം നിലവിൽ ഉണ്ട്.  ജാനകിയമ്മ എഴുതിയതെന്ന് അവകാശപ്പെട്ട്, 'ഹരിവരാസനം'  കൈയെഴുത്തുപ്രതി കണ്ടെടുത്ത അവരുടെ ബന്ധുക്കൾ ഇപ്പോൾ രംഗത്തുണ്ട് എന്നതും ശ്രദ്ധേയമാണ്.   ജാനകിയമ്മ മറ്റൊന്നും എഴുതാത്തതിനാൽ ഇത് വിശ്വസനീയമല്ല. അവരുടെ പിതാവ് അനന്തകൃഷ്ണയ്യർ നേരത്തെ തന്നെ കുളത്തു അയ്യരുടെ കീർത്തനം പഠിച്ചിരിക്കാം. അനന്തകൃഷ്ണ അയ്യർ ശബരിമല മേൽശാന്തി ആയിരുന്നു. അതിനാൽ, ഹരിവരാസനം, പിതാവ് ജാനകിയമ്മയ്ക്ക് കൈമാറിയതാകാനേ തരമുള്ളൂ.

## അവലംബം

വർഗ്ഗം:കവികൾ
സഹ-അഭാജ്യം

ഗണിതത്തിൽ a, b എന്നീ രണ്ട് പൂർണ്ണസംഖ്യകളുടെ സാധാരണ ഘടകം 1 മാത്രമാകുമ്പോൾ ആ രണ്ട് സംഖ്യകളെ ***സഹഅഭാജ്യം (Coprime)*** എന്ന് വിളിക്കുന്നു. മറ്റൊരു തരത്തിൽ പറഞ്ഞാൽ രണ്ട് പൂർണ്ണസംഖ്യകളൂടെ ഉത്തമ സാധാരണ ഘടകം 1 ആകുമ്പോഴാണ്‌ അവയെ സഹഅഭാജ്യം എന്ന് വിളിക്കുക. a, b എന്ന ജോഡി സഹഅഭാജ്യമാണെന്ന് സൂചിപ്പിക്കാൻ a &nbsp;\perp&nbsp;  b എന്നെഴുതുന്നു.

ഉദാഹരണത്തിന്‌ 6, 35 എന്നിവ സഹഅഭാജ്യമാണ്‌, അതേ സമയം 6, 27 എന്നിവ അങ്ങനെയല്ല അവക്ക് ഒന്നിനേക്കാൾ വലിയ ഘടകമായി 3 എന്ന സംഖ്യം ഉണ്ട്. 1 എന്ന സംഖ്യ എല്ലാ പൂർണ്ണസംഖ്യയോടും സഹഅഭാജ്യമാണ്‌.

രണ്ട് സംഖ്യകൾ സഹഅഭാജ്യമാണോ എന്നറിയാൻ യൂക്ലിന്റെ അൽഗോരിതം ഉപയോഗിക്കാവുന്നതാണ്.

φ(n) എന്ന ഓയ്ലറുടെ ടോഷ്യന്റ് ഫലനം 1 നും n നും ഇടയിലുള്ള സഹഅഭാജ്യങ്ങളായ പൂർണ്ണ സംഖ്യകളുടെ എണ്ണമാണ് നൽകുന്നത്.
## അവലംബം

വർഗ്ഗം:ഗണിതം
കടപ്ര ഗ്രാമപഞ്ചായത്ത്

പത്തനംതിട്ട ജില്ലയിലെ തിരുവല്ലാ താലൂക്കിൽ പുളിക്കീഴ് ബ്ളോക്കിലാണ് **കടപ്ര ഗ്രാമപഞ്ചായത്ത്** സ്ഥിതിചെയ്യുന്നത്. കടപ്ര പഞ്ചായത്തുപ്രദേശം കടപ്ര വില്ലേജുപരിധിയിൽ ഉൾപ്പെടുന്നു. 14.74 ചതുരശ്രകിലോമീറ്റർ വിസ്തൃതിയുള്ള ഈ പഞ്ചായത്തി

## അതിരുകൾ
പഞ്ചായത്തിന്റെ അതിരുകൾ വടക്കുഭാഗത്ത് നെടുമ്പ്രം പഞ്ചായത്തും, കിഴക്കുഭാഗത്ത് തിരുവൻവണ്ടൂർ, പാണ്ടനാടു പഞ്ചായത്തുകളും, തെക്കുഭാഗത്ത് മാന്നാർ പഞ്ചായത്തും, പടിഞ്ഞാറുഭാഗത്ത് നിരണം പഞ്ചായത്തുമാണ്. പമ്പാനദി കടപ്ര പഞ്ചായത്തിന്റെ കിഴക്കേ അതിർത്തിയായ പാണ്ടനാടു പഞ്ചായത്തിലെ കുത്തിയതോട് എന്ന സ്ഥലത്തു വച്ച് രണ്ടായി പിരിഞ്ഞ് പഞ്ചായത്തിന്റെ ഏകദേശം മധ്യഭാഗത്തുകൂടി ഒഴുകി അച്ചൻകോവിലാറുമായി യോജിച്ച് പഞ്ചായത്തിന്റെ തെക്കേ അതിർത്തിയിൽ കൂടി ഒഴുകുന്നു. 

## ഭൂപ്രകൃതി
നദികളാൽ ചുറ്റപ്പെട്ടു കിടക്കുന്ന ഒരു പ്രദേശമാകയാൽ കടപ്ര പഞ്ചായത്തുപ്രദേശം ഫലഭൂയിഷ്ഠമാണ്. 

## അവലംബം

## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക
## പുറമെ നിന്നുള്ള കണ്ണികൾ
*കേരള സർക്കാർ വെബ്സൈറ്റ്, കടപ്ര ഗ്രാമപഞ്ചായത്ത് 

വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
പച്ചക്കാലി

കേരളത്തിൽ കാണപ്പെടുന്ന ദേശാടനപക്ഷിയാണ് **പച്ചക്കാലി** (ഇംഗ്ലീഷ്:**Green Shank**). തലയും പിൻ‌കഴുത്തും ചിറകുകളും ഇളം ചാരനിറം മുഖം, പുരികം, ശരീരത്തിന്റെ അടിവശം എന്നിവിടങ്ങൾ തൂവെള്ള, നീണ്ട് കൂർത്ത് അല്പം മുകളിലേക്ക് വളഞ്ഞ കറുത്ത കൊക്ക്, ഇളം പച്ച കാലുകൾ ഇത്രയുമാണ് ശരീരത്തിന്റെ പ്രത്യേകതകൾ. പുഴയുടേയും കായലിന്റേയും കടലിന്റേയും തീരത്ത് പച്ചക്കാലികളെ കാണാം. മിക്കവാറും ഒറ്റയ്ക്കാണ് ഇവ ഇര തേടുന്നത്. പറന്നു തുടങ്ങുമ്പോൾ പ്ല്യൂ-പ്ല്യൂ-പ്ല്യൂ എന്നോ റ്റ്യൂ- റ്റ്യൂ എന്നോ ശബ്ദമുണ്ടാക്കാറുണ്ട്.

## പുറത്തേക്ക് ഉള്ള കണ്ണികൾ
* Call of the Greenshank (Real Audio soundfile from Sveriges Radio P2)

വർഗ്ഗം:ദേശാടനപ്പക്ഷികൾ
വർഗ്ഗം:മണലൂതികൾ
കരിതപ്പി

വെള്ളത്തിലെ മരകുറ്റികളിൽ വെറുതേ കുത്തിയിരിക്കാൻ ഇഷ്ടപ്പെടുന്ന ദേശാടനപക്ഷികളാണ് **വിളനോക്കി** എന്നു വിളിക്കുന്ന **കരിതപ്പി**.  (ഇംഗ്ലീഷ്: **Western Marsh Harrier**). ചെളിയും വെള്ളവും ഇഷ്ടം പോലെ കാണപ്പെടുന്നിടത്തേക്കാണ് അവ പറന്നെത്തുക. 
അസിപിട്രിഡേ (Accipitridae) പക്ഷി കുടുംബത്തിൽപ്പെടുന്ന ഒരിനം പ്രാപ്പിടിയനാണ്‌ ഇവ.

വേനൽ കാലത്ത് യൂറോപ്പ് മുതൽ സൈബീരിയ വരെ ഇക്കൂട്ടരെ കാണാം. മുട്ടയിട്ട് കുഞ്ഞുങ്ങളെ വളർത്തുന്നതും അവിടങ്ങളിൽ തന്നെ. തണുപ്പ് കാലത്തിന്റെ തുടക്കത്തിൽ വിളനോക്കികൾ ഇന്ത്യ, ശ്രീലങ്ക, മ്യാൻ‌മാർ, മലേഷ്യ തുടങ്ങിയ രാജ്യങ്ങളിലേക്ക് പറക്കും. കരിതപ്പികിളിക്ക് ചക്കിപ്പരുന്തിന്റെയത്രെ വലിപ്പം കാണും. ആൺപക്ഷികൾക്ക് പുറത്ത് കടുത്ത തവിട്ട് നിറമാണ്. ചിറകുകൾ‌ക്കും വാലിനും ചാരനിറവും കാണാം. നേരിയ തവിട്ട് നിറമാണ് ശരീരത്തിന്റെ അടിഭാഗത്ത്. തലയ്ക്കും ആ നിറം തന്നെ.

കരിതപ്പിക്കിളി താഴ്‌ന്നു പറന്നു തവള, എലി, പാമ്പ്, എന്നിവയെ പിടികൂടി ശാപ്പിടും. വിശപ്പു മാറിയാൽ നേരെ മരക്കുറ്റികളിൽ ചെന്നിരുന്നു വിശ്രമിക്കും. പകൽ‌സമയത്ത് ഒറ്റയ്ക് കഴിയാനിഷ്ടപ്പെടുന്ന കരിതപ്പി കിളികൾ രാത്രിയിൽ സംഘം ചേരും. രാത്രിയിൽ കരിതപ്പികൾ നിലത്തിരുന്നാണ് ഉറങ്ങുക. കൂടുകൂട്ടുന്നതും നിലത്തു തന്നെ.

## അവലംബം


വർഗ്ഗം:ദേശാടനപ്പക്ഷികൾ
വർഗ്ഗം:കേരളത്തിലെ പക്ഷികൾ
വർഗ്ഗം:പരുന്തുകൾ
വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
കലഞ്ഞൂർ ഗ്രാമപഞ്ചായത്ത്

പത്തനംതിട്ട ജില്ലയുടെ കോന്നി താലൂക്കിൽ,തെക്കുകിഴക്കുഭാഗത്തായി **കലഞ്ഞൂർ ഗ്രാമപഞ്ചായത്ത്** സ്ഥിതി ചെയ്യുന്നു. ജില്ലാ ആസ്ഥാനത്തുനിന്നും 25 കിലോമീറ്റർ അകലെയാണ് കലഞ്ഞൂർ പഞ്ചായത്ത്. 66 ചതുരശ്രമൈൽ വിസ്തീർണ്ണമുള്ള ഈ പഞ്ചായത്ത് കലഞ്ഞൂർ, കൂടൽ എന്നീ രണ്ടു വില്ലേജുകൾ ഉൾക്കൊള്ളുന്ന മലയോരപ്രദേശമാണ്.കോന്നി താലൂക്ക് ആസ്ഥാനം 13 km അകലെ ആയി സ്ഥിതി ചെയ്യുന്നത്.   

## അതിരുകൾ ==കലഞ്ഞൂർ

പഞ്ചായത്തിന്റെ അതിരുകൾ കിഴക്കുവശത്ത് സഹ്യാദ്രിയും, സംരക്ഷിതവനങ്ങളും തെക്കുഭാഗത്ത് പത്തനാപുരം പഞ്ചായത്തും, പടിഞ്ഞാറുഭാഗത്ത് ഏനാദിമംഗലം, കൊടുമൺ പഞ്ചായത്തുകളും വടക്കുഭാഗത്ത് അരുവാപ്പുലം പഞ്ചായത്തും തെക്കുകിഴക്കു ദിക്കിൽ പിറവന്തൂർ പഞ്ചായത്തും വടക്കുപടിഞ്ഞാറു ദിക്കിൽ പ്രമാടം പഞ്ചായത്തുമാണ്.

## ഭൂപ്രകൃതി
പാറക്കെട്ടുകൾ നിറഞ്ഞ കുന്നിൻപ്രദേശങ്ങളും ചരിവുകളും താഴ്വരകളും വലുതും ചെറുതുമായ തോടുകളും കനാലുകളും ഈ പഞ്ചായത്തിന്റെ പ്രത്യേകതകളാണ്. പഞ്ചായത്തിന്റെ ഭൂരിഭാഗം വരുന്ന പ്രദേശങ്ങളിലും നാണ്യവിളയായ റബ്ബർ കൃഷിചെയ്യുന്നു.

## അവലംബം

## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക
## പുറമെ നിന്നുള്ള കണ്ണികൾ
*കേരള സർക്കാർ വെബ്സൈറ്റ്, കലഞ്ഞൂർ ഗ്രാമപഞ്ചായത്ത് 

വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
നാകമോഹൻ

ഇന്ത്യയിൽ കാണപ്പെടുന്ന ഒരു ദേശാടനപ്പക്ഷിയാണ് **നാകമോഹൻ**  (ഇംഗ്ലീഷ്: **Indian Paradise-flycatcher**). വേലിത്തത്തകളെ പോലെ പറക്കുന്ന ഷഡ്‌പദങ്ങളെ വായുവിൽവച്ചു തന്നെ പറന്ന് പിടിച്ച് ഭക്ഷണമാക്കുന്ന ഒരു പക്ഷിയാണിത്. 1758-ൽ കാൾ വോൺ ലിന്നെ എന്ന ഡച്ച് നിരീക്ഷകനാണ് ഇവയെ ആദ്യം ശാസ്ത്രീയമായി തിരിച്ചറിഞ്ഞത്. ഇവ കേരളത്തിൽ പ്രജനനം നടത്തിയതായി അറിവില്ല.

## ശരീരഘടന
ലഘു|left|ആൺകിളി
ആൺപക്ഷികൾക്ക് കറുത്ത തലയും, ബാക്കി ഭാഗം തൂവെള്ള നിറത്തിലുമാണുണ്ടാവുക, ചിലപ്പോൾ മഞ്ഞ കലർന്ന വെള്ളനിറത്തിലും കാണപ്പെടുന്നു. ചെമ്പിച്ച തവിട്ടു നിറമുള്ള പൂവനേയും കാണുന്നുണ്ട്. ചില പ്രദേശങ്ങളിൽ കാണുന്നവയാണ് ഇവ. പൂവന് കറുത്ത കണ്ണുകൾക്ക് ചുറ്റുമായി നീലനിറത്തിൽ വൃത്തമുണ്ടായിരിക്കും. കൊക്കിന്റെ അറ്റം മുതൽ വാലറ്റം വരെ ആൺ പക്ഷിക്ക് ഏകദേശം 70 സെന്റീമീറ്റർ നീളമുണ്ടാകും. പൂവന്മാർ  രണ്ടു നിറത്തിൽ കാണുമ്പോൾ പിടകൾക്ക് ഒറ്റ നിറമേയുള്ളൂ. വലിപ്പം കുറഞ്ഞ പെൺപക്ഷികൾക്ക്  ചെമ്പിച്ച തവിട്ട് നിറമായിരിക്കും, അവയ്ക്ക് ശരീരത്തിനടിയിൽ തൊണ്ടയിൽ ചാരനിറത്തിൽ തുടങ്ങി പിന്നിലേക്ക് വെള്ളനിറം കൂടുതലായി കാണുന്നു. കുഞ്ഞുങ്ങൾക്ക് അമ്മയുടെ നിറമായിരിക്കും. പൂർണ്ണവളർച്ചയെത്താത്ത ആൺപക്ഷികൾക്ക്  പിന്നീട് പ്രായപൂർത്തിയാകുന്തോറും യഥാർത്ഥ നിറം ലഭിക്കുന്നു. എങ്കിലും കണ്ണിനു ചുറ്റുമുള്ള നീലനിറം പ്രായപൂർത്തിയാകാത്ത ആൺപക്ഷികൾക്കുണ്ടാകും. അതുപോലെ പെൺപക്ഷികളുടെ തൊണ്ടഭാഗം ചാരനിറത്തിലായിരിക്കുമെങ്കിൽ, പ്രായപൂർത്തിയാകാത്ത ആൺകിളികളുടെ തൊണ്ടയടക്കം തലമുഴുവൻ കറുത്ത നിറത്തിലായിരിക്കും. തലയ്ക്ക് മുകളിൽ കിരീടം പോലെ പൊങ്ങി നിൽക്കുന്ന കുറച്ച് തൂവലുകൾ, സട പോലെ നീണ്ട തൂവലുകളുള്ള വാൽ എന്നിവയാണ് നാകമോഹന്റെ പ്രത്യേകതകൾ. രണ്ടൊ മൂന്നൊ വർഷം പ്രായമാവുമ്പോഴാണ് പൂവന് നീണ്ട വാലുണ്ടാവുന്നത്.

## ആവാസവ്യവസ്ഥ
thumb|left|പെൺകിളി

ടർക്കിസ്ഥാനിലേയും മഞ്ചൂറിയയിലേയും വൃക്ഷങ്ങളേറെയുള്ള പ്രദേശത്തും ഇന്ത്യയിലാകമാനവും ശ്രീലങ്കയിലും മലയൻ ജൈവമണ്ഡലത്തിലും നാകമോഹനെ കണ്ടുവരുന്നു. ഒരു ദേശാടന പക്ഷിയായ നാകമോഹൻ ഭൂമദ്ധ്യരേഖാ പ്രദേശത്താണ് ശീതകാലം കഴിച്ചു കൂട്ടുന്നത്. ജനുവരി ഫെബ്രുവരി മാസങ്ങളിൽ സാധാരണ കേരളത്തിൽ കണ്ടുവരുന്നു. ദക്ഷിണേന്ത്യയിൽ സ്ഥിരതാമസമുള്ളവയേയും കണ്ടെത്തിയിട്ടുണ്ട്, എന്നാലും ശീതകാലത്ത് ദേശാടത്തിനെത്തുന്നവയുമായി ഇണചേർന്ന് ഇവയ്ക്ക് കുട്ടികളുണ്ടാവാറുണ്ട്.

ആദ്യം ഇന്ത്യയിൽ എമ്പാടുമായി കണ്ടെത്തിയ ഇവയെ പിന്നീട് പക്ഷിനിരീക്ഷകർ ഏഷ്യയിൽ പരക്കെ കാണുകയും നിരവധി ഉപജാതികളുണ്ടെന്ന് കണ്ടെത്തുകയും ചെയ്തിട്ടുണ്ട്. പതിമൂന്ന് ഉപജാതികളെ ഇതുവരെ തിരിച്ചറിഞ്ഞിട്ടുണ്ട്.

## സ്വഭാവം
ഈ പക്ഷി ബഹളമുണ്ടാക്കുന്ന സ്വഭാവമുള്ളതാണ്. ചെറിയകാലുകൾ ഉറപ്പിച്ച്, പ്രാപ്പിടിയനെ പോലെ ഇരയെ കാത്തിരിക്കുന്ന ഇവ ഇരിപ്പിടത്തിനു താഴെകൂടി പറക്കുന്ന കീടങ്ങളെ പറന്നു പിടിക്കുന്നു. 

മെയ്-ജൂലൈ മാസങ്ങളിലാണ് പ്രത്യുത്പാദനം. താഴ്ന്ന ശിഖരത്തിന്റെ അഗ്രഭാഗത്ത് ചെറിയ കമ്പുകളും എട്ടുകാലി വലയും കൊണ്ടുണ്ടാക്കുന്ന കപ്പ് ആകൃതിയിലുള്ള ചെറിയ കൂട്ടിൽ മൂന്നോ നാലോ മുട്ട ഇടുന്നു. ശത്രുക്കളിൽ നിന്ന് രക്ഷപെടാൻ കാക്കത്തമ്പുരാട്ടിയുടെ കൂടിനു സമീപമായി കൂടുകെട്ടുന്ന പതിവുമുണ്ട്. ഇണപക്ഷികൾ രണ്ടും അടയിരിക്കാറുണ്ട്. 21 മുതൽ 23 ദിവസങ്ങൾ കൊണ്ട് മുട്ട വിരിയുന്നു.

## ചിത്രശാല

പ്രമാണം:Asian Paradise Flycatcher (Female) by N.A. Nazeer.jpg|നാകമോഹൻ (പെൺപക്ഷി)
പ്രമാണം:Asian Paradise Flycatcher- Male at Himachal I2 IMG 2939.jpg|വളർച്ചെയെത്തിയ ആൺപക്ഷി (ഹിമാചൽ പ്രദേശിലെ കുളുവിൽ).
പ്രമാണം:Asian Paradise Flycatcher- Female at nest in Himachal I IMG 2949.jpg|പെൺപക്ഷി ഹിമാചൽ പ്രദേശിലെ കുളുവിൽ.


## അവലംബം

വർഗ്ഗം:ദേശാടനപ്പക്ഷികൾ
കല്ലൂപ്പാറ ഗ്രാമപഞ്ചായത്ത്

പത്തനംതിട്ട ജില്ലയിലെ മല്ലപ്പള്ളി താലൂക്കിൽ മല്ലപ്പള്ളി ബ്ളോക്ക് പരിധിയിൽ വരുന്ന ഒരു പഞ്ചായത്താണ് **കല്ലൂപ്പാറ ഗ്രാമപഞ്ചായത്ത്**. പഞ്ചായത്തിന്റെ വിസ്തീർണ്ണം 16.86ചതുരശ്ര കിലോമീറ്ററാണ്.

## അതിരുകൾ
പഞ്ചായത്തിന്റെ  അതിരുകൾ വടക്ക് മല്ലപ്പള്ളി, കുന്നന്താനം പഞ്ചായത്തുകൾ, കിഴക്ക് മണിമലയാർ, പുറമറ്റം പഞ്ചായത്തുകൾ പടിഞ്ഞാറ് കവിയൂർ പഞ്ചായത്ത്, തെക്ക് മണിമലയാർ, ഇരവിപേരൂർ പഞ്ചായത്തുകൾ എന്നിവയാണ്.

## ഭൂപ്രകൃതി
കുന്നുകളും മലകളും താഴ്വരകളും ഇടകലർന്നുള്ള പ്രത്യേക ഭൂപ്രകൃതിയാണ് ഈ പഞ്ചായത്തിനുള്ളത്. സമുദ്ര നിരപ്പിൽ നിന്നും 50 മുതൽ 200 മീറ്റർ വരെ ഉയരമുള്ള സ്ഥലങ്ങൾ പഞ്ചായത്തിലുണ്ട്.

## വിദ്യാഭ്യാസസ്ഥാപനങ്ങൾ
# BAM College, Thuruthicadu.
# Engg. Collage, Kallooppara.
# B.Ed Collage, Chengaroor.
# MGDHS Puthusserry
# Govt HS, Kallooppara
# St.Teresas Convent, Chengaroor.

## അവലംബം

## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക
## പുറമെ നിന്നുള്ള കണ്ണികൾ
*കേരള സർക്കാർ വെബ്സൈറ്റ്, കല്ലൂപ്പാറ ഗ്രാമപഞ്ചായത്ത് 

വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
കവിയൂർ ഗ്രാമപഞ്ചായത്ത്

പത്തനംതിട്ട ജില്ലയിലെ തിരുവല്ല താലൂക്കിൽ മല്ലപ്പള്ളി ബ്ളോക്കിലാണ് **കവിയൂർ ഗ്രാമപഞ്ചായത്ത്** സ്ഥിതിചെയ്യുന്നത്. പഞ്ചായത്തിന്റെ വിസ്തീർണ്ണം 12.67 ചതുരശ്രകിലോമീറ്ററാണ്. തിരുവല്ലാ താലൂക്കിന്റെ വടക്കുകിഴക്കുഭാഗത്തായാണ് കവിയൂർ പഞ്ചായത്ത് സ്ഥിതിചെയ്യുന്നത്. പശ്ചിമഘട്ടത്തിലെ കൊക്കയാറിൽ നിന്നും ഉത്ഭവിച്ച് മണിമല വില്ലേജിലൂടെ ഒഴുകി പമ്പയിൽ ലയിച്ചുചേർന്ന് വേമ്പനാട്ടുകായലിൽ പതിക്കുന്ന മണിമലയാറ് കവിയൂർ പഞ്ചായത്തിന്റെ തെക്കുകിഴക്കുഭാഗങ്ങളെ തൊട്ടുരുമ്മി ഒഴുകുന്നു.

## അതിരുകൾ
പഞ്ചായത്തിന്റെ അതിരുകൾ കിഴക്കുഭാഗത്ത് കല്ലൂപ്പാറ പഞ്ചായത്തും, തെക്കുഭാഗത്ത് മണിമലയാറും പടിഞ്ഞാറുഭാഗത്ത് തിരുവല്ലാ മുനിസിപ്പാലിറ്റിയും വടക്കുഭാഗത്ത് കുന്നന്താനം പഞ്ചായത്തുമാണ്. 

## ഐതിഹ്യം

കവിയൂരിലെ മഹാദേവർക്ഷേത്തിന്റെ ശ്രീകോവിലിൽ ശിവലിംഗപ്രതിഷ്ഠ നടത്തിയത് ശ്രീരാമനാണെന്നാണ് ഐതിഹ്യം. ശ്രീഹനുമാൻ കൊണ്ടുവന്നതായ ബിംബമാണ് കിഴക്കുവശത്തു മതിൽ കെട്ടിനു പുറത്തു പ്രതിഷ്ഠിച്ചിരിക്കുന്നതെന്നു വിശ്വസിക്കപ്പെടുന്നു. വിശിഷ്ടമായ ശിവപ്രതിഷ്ഠക്കു സമീപം വസിച്ചുകൊള്ളുവാൻ ശ്രീരാമൻ ഹനുമാന് അനുവാദം നൽകിയെന്നും അന്നുമുതൽ ചിരഞ്ജീവിയായ ഹനുമാൻ കവിയൂരിൽ വസിക്കുന്നു എന്നുമാണ് വിശ്വാസം. 

## പേരിനു പിന്നിൽ
ശ്രീഹനുമാൻ (കപി) വസിക്കുന്ന ഊർ ആയതിനാൽ സ്ഥലത്തിനു കപിയൂർ എന്നു പേരുണ്ടായിയെന്നും അതു ക്രമേണ കവിയൂർ എന്നു രൂപാന്തരം പ്രാപിച്ചുവെന്നുമാണ് ഐതിഹ്യം. 
പ്രശസ്തരായ പല കവിശ്രേഷ്ഠന്മാർക്കും ജന്മംനൽകിയ പ്രദേശമെന്ന നിലയിൽ കവികളുടെ ഊർ ആയതിനാലാണ് ഈ പ്രദേശത്തിന് കവിയൂർ എന്നു പേരുണ്ടായതെന്ന് പറയപ്പെടുന്നു.

## അവലംബം

## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക
## പുറമെ നിന്നുള്ള കണ്ണികൾ
*കേരള സർക്കാർ വെബ്സൈറ്റ്, കവിയൂർ ഗ്രാമപഞ്ചായത്ത് 

വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
ചുവന്ന കാട്ടുകോഴി

ഒറീസ, മധ്യപ്രദേശ്, ജമ്മു-കശ്മീർ തുടങ്ങിയ ഉത്തരേന്ത്യൻ സംസ്ഥാനങ്ങളിലാണ് **ചുവന്ന കാട്ടുകോഴികളെ** (ഇംഗ്ലീഷ്: **Red Jungle Fowl** ശാസ്ത്രീയ നാമം: *Gallus gallus* ) സാധാരണയായി കണ്ടുവരുന്നത്. പൂവൻ കോഴിയുടെ തലയിലെ ചുവന്ന പൂവും കഴുത്തിലും പുറത്തും കടും സ്വർണ്ണ നിറത്തിലുള്ളതുമായ തൂവലുകളും മറ്റ് കോഴികളിൽ നിന്നും ഇവയെ വേർതിരിച്ചറിയാൻ സഹായിക്കുന്നു. പൂവനു കറുത്ത് വളഞ്ഞിരിക്കുന്ന അങ്കവാലുണ്ട്. ധാന്യങ്ങളും പുല്ലും ചെറുപുഴുക്കളും കൃമികീടങ്ങളുമാണ് തീറ്റ. മരകൊമ്പിലിരുന്നു വിശ്രമിക്കാറുള്ള ഇവ ഇടയ്കിടെ കൂവാറുണ്ട്.

## അവലംബം


വർഗ്ഗം:കാട്ടുകോഴികൾ
വർഗ്ഗം:ഫാസിയാനിഡേ ജന്തുകുടുംബത്തിൽ പെട്ട പക്ഷികൾ
വടക്കൻ പച്ചച്ചുണ്ടൻ

വരണ്ടപ്രദേശങ്ങളിലും കുറ്റിക്കാടുകളിലും സമതലപ്രദേശങ്ങളിലും കാണാറുള്ള പക്ഷിയാണ് **പച്ചച്ചുണ്ടൻ** (ഇംഗ്ലീഷ്: **Small Green Billed Malkoha** ശാസ്ത്രീയനാമം: *Phaenicophaeus tristis* ). ദൂരെ നിന്നു നോക്കുമ്പോൾ പച്ചച്ചുണ്ടന്റെ ദേഹം കറുപ്പാണെന്ന് തോന്നും. സൂക്ഷിച്ചു നോക്കിയാൽ തല, കഴുത്ത്, പുറംഭാഗം, ചിറകുകൾ, വാൽ തുടങ്ങിയവയെല്ലാം പച്ചനിറത്തോടുകൂടിയവയാണെന്നും അടിഭാഗം തവിട്ട് കലർന്ന ചാര നിറമാണെന്നും, വാലിൽ വലിയ വെള്ള ത്തുമ്പുകളുണ്ടെന്നും മനസ്സിലാകും
thumb|200px|left|Fraser's Hill, Malaysia, Sept 1997

കണ്ണിനു ചുറ്റും നീലനിറമുള്ള ചർ‌മ്മവും പച്ചകൊക്കും ഈ പക്ഷിയുടെ പ്രത്യേകതയാണ്. വാലിലെ തൂവലുകളിൽ നടുക്കുള്ളവ ഏറ്റവും നീളം കൂടിയവയും ഇരുവശത്തുമുള്ളവ നീളം കുറഞ്ഞവയുമാണ്. പച്ചച്ചുണ്ടന്റെ ആഹാരം പുഴുക്കൾ, പാറ്റകൾ, പല്ലി, ഓന്ത് തുടങ്ങിയവയാണ്. മനുഷ്യനുമായി അടുത്തു ഇടപഴകാൻ തീരെ ഇഷ്ടമില്ലാത്ത നാണം കുണുങ്ങിയായ പക്ഷിയാണിത്. മാർച്ച് മുതൽ മേയ് വരെയുള്ള കാലത്താണ് ഈ പക്ഷി മുട്ടയിട്ട് അടയിരിക്കുന്നത്.

## അവലംബം

വർഗ്ഗം:കേരളത്തിലെ പക്ഷികൾ
വർഗ്ഗം:കുയിലുകൾ
നീലത്തത്ത

തൂവലുകൾക്ക് പച്ചനിറത്തിനു പകരം ചാരനിറവും നീലനിറവുമുള്ള തത്തയാണിത്.  (ഇംഗ്ലീഷ്: **Blue Winged Parakeet** ശാസ്ത്രീയ നാമം: *Psittacula columboides* ). യഥാർത്ഥത്തിൽ ഒരു മൈനയുടെ വലിപ്പം മാത്രമേ നീലതത്തയ്ക്കുള്ളൂ. നീളമേറിയ വാൽ കാരണം ഇവയ്ക്ക് വലിപ്പം കൂടുതലാണെന്നു തോന്നിപ്പോകും. വാലിന്റെ അഗ്രം മഞ്ഞയാണ്. കൊക്കിന്റെ മേൽ‌പകുതി ചുവപ്പും കീഴ്പകുതി മഞ്ഞയും കറുപ്പും കലർന്ന നിറമാണ്. കാടുകളിൽ കൂടുതലായി കാണുന്ന ഇവയെ മുളന്തത്ത എന്നും വിളിക്കാറുണ്ട്. മിക്കപ്പോറും കൂട്ടമായാണ് മുളന്തത്തകൾ കാണുന്നത്. തറയിൽ നിന്നും ആറ് മീറ്റർ മുതൽ ഇരുപത് മീറ്റർ വരെ ഉയരത്തിലുള്ള വൃക്ഷങ്ങളിലാണ് ഇവ കൂടുണ്ടാക്കുന്നത്. 
## അവലംബം


വർഗ്ഗം:തത്തകൾ
വർഗ്ഗം:കേരളത്തിലെ പക്ഷികൾ
പൂന്തത്ത

തല കടുംചുവപ്പുനിറത്തോടു കൂടിയ തത്തയിനമാണ് **പൂന്തത്ത**  (ഇംഗ്ലീഷ്: **Plum-headed parakeet**  ശാസ്ത്രീയനാമം: ***Psittacula cyanocephala***). സഞ്ചാരപ്രിയരായ ഇവർ ഭക്ഷണത്തിന്റെ ലഭ്യതയമുസരിച്ച് വളരെ ചെറിയ ദൂരത്തേക്ക് ദേശാടനം നടത്താറുണ്ട്. 30 സെന്റീമീറ്ററോളം വലിപ്പമുള്ള പൂന്തത്തയുടെ വാലിനു മാത്രം ഏകദേശം 18 സെ.മീ കാണും. കഴുത്തിലൊരു കറുത്ത വളയമുണ്ട്. ആൺപക്ഷിയുടെ തലയുടെ മുൻഭാഗം ചുവപ്പ് നിറത്തിലാണ്. പുറകോട്ട് പോകും നിറം നീലയായി മാറും. പെൺതത്തകൾക്ക് തലയ്ക്ക് ചാരനിറം കലർന്ന ഇളം പച്ച നിറമാണ്. കൊക്കിനു മഞ്ഞ നിറവും.  കൂടാതെ ഇവയ്ക് കഴുത്തിൽ വളയം കാണാറില്ല. ഇന്ത്യയിലെ വനങ്ങളിലും തുറസ്സായ മരക്കൂട്ടങ്ങൾക്കിടയിലും കാണാറുള്ള ഇവ ഒറ്റത്തവണ 5 - 6 മുട്ടയിടും.

ഹിമാലയത്തിൽ കാണപ്പെടുന്ന Blossom-headed parakeet (*Psittacula roseata*) യുമായി ഇതിനു വളരെ സാമ്യമുണ്ട്.

## ചിത്രശാല

## അവലംബം


വർഗ്ഗം:തത്തകൾ
വർഗ്ഗം:കേരളത്തിലെ പക്ഷികൾ
യൂറേഷ്യൻ വയൽക്കണ്ണൻ

നാടൻ പിടക്കോഴികളുടെ വലിപ്പമുള്ള **യൂറേഷ്യൻ വയൽ‌കണ്ണൻ** (ഇംഗ്ലീഷ്: **Stone Curlew** ശാസ്ത്രീയനാമം: *Burhinus oedicnemus*) തുറന്ന സ്ഥലങ്ങളിൽ നടന്നാണ് ഇര തേടുന്നത്. ഉപരിഭാഗത്തിന് കടും തവിട്ട് നിറമാണ്. ഇതിൽ കറുത്തതും തവിട്ട് നിറമുള്ളതുമായ അനേകം വരകളുണ്ട്. ശരീരത്തിന്റെ അടിഭാഗമെല്ലാം വെളുത്തതാണ്. നഗ്നമായ കാലുകൾക്ക് മഞ്ഞനിറം.കാൽ‌മുട്ട് ചീർത്തിരിക്കും. കണ്ണുകൾക്ക് നല്ല വലിപ്പമുണ്ട്. കൃഷ്ണമണിക്കു ചുറ്റും മഞ്ഞ നിറം കാണാം. പറക്കുമ്പോൾ ചിറകുകളിൽ വെള്ള നിറം തെളിഞ്ഞു കാണാം. സാധാരണയായി ഇണികളായും മൂന്നും നാലും അടങ്ങിയ കുടും‌ബങ്ങളായും ഇവയെ കാണാം. വെളുപ്പിനും സന്ധ്യയ്ക്കുമാണ് ഇരതേടൽ. വണ്ടുകൾ, പ്രാണികൾ തുടങ്ങിയവയാണ് ഇഷ്ടഭക്ഷണങ്ങൾ. കേരളത്തിൽ കണ്ടുവരുന്ന വയൽക്കണ്ണൻ (*Burhinus indicus*) കിളികളെ മുമ്പ് ഇവയുടെ ഉപജാതിയായിട്ടായിരുന്നു കണക്കാക്കിയിരുന്നത്.

## അവലംബം


വർഗ്ഗം:ആഫ്രിക്കയിലെ പക്ഷികൾ
വർഗ്ഗം:യൂറോപ്പിലെ പക്ഷികൾ
വർഗ്ഗം:ഏഷ്യയിലെ പക്ഷികൾ
വർഗ്ഗം:അസർബെയ്ജാനിലെ പക്ഷികൾ
വർഗ്ഗം:ഉക്രൈനിലെ പക്ഷികൾ
വർഗ്ഗം:പശ്ചിമ സഹാറയിലെ പക്ഷികൾ
നീർക്കാട

ലഘുചിത്രം|''Actitis hypoleucos''

കടൽക്കരയിലും പുഴക്കരയിലും കുളങ്ങളുടെ വക്കത്തും സെപ്റ്റംബർ മുതൽ മേയ് മാസം വരെ **നീർ‌ക്കാടയെ** (ഇംഗ്ലീഷ്: **Common Sand Piper ** ശാസ്ത്രീയനാമം: * Tringa hypoleucos* ) കാണാം. ശരീരത്തിന്റെ പിൻ‌ഭാഗം എപ്പോഴും മേലോട്ടും താഴേക്കും ഇളക്കിക്കോണ്ടാണ് നീർ‌ക്കാടകൾ ഇരതേടുന്നത്. അല്പം നീണ്ട കൊക്കും, നേരിയ കഴുത്തും, ചെറിയ തലയും , നീളമുള്ള കാലും ഇവയുടെ പ്രത്യേകതകകളാണ്. തല, പുറംകഴുത്ത്, പുറം, ചിറകുകൾ എന്നിവയ്ക്കെല്ലാം തവിട്ട് നിറമാണ്. ശരീരത്തിന്റെ അടിഭാഗം വെള്ളയാണ്. കണ്ണിനു മീതെ വെളുത്ത വര കാണാം. ഒറ്റയ്കാണ് നീർ‌ക്കാടകൾ ഇര തേടുന്നത്. 

## അവലംബം


## കൂടുതൽ ചിത്രങ്ങൾ

Image:Actitis_hypoleucos_2.jpg|
Image:Actitis_hypoleucos_1.jpg|


വർഗ്ഗം:മണലൂതികൾ
വർഗ്ഗം:കേരളത്തിലെ പക്ഷികൾ
കോയിപ്രം ഗ്രാമപഞ്ചായത്ത്

പത്തനംതിട്ട ജില്ലയിലെ  തീരുവല്ലായീൽ തിരുവല്ലാ താലൂക്കിൽ കോയിപ്രം ബ്ളോക്കിലാണ് **കോയിപ്രം ഗ്രാമപ്പഞ്ചായത്ത്** സ്ഥിതി ചെയ്യുന്നത്. കോയിപ്രം ഗ്രാമപഞ്ചായത്ത് കോയിപ്രം വില്ലേജുപരിധിയിൽ ഉൾപ്പെടുന്നു. 22.23 ചതുരശ്രകിലോമീറ്ററാണ് ഈ പഞ്ചായത്തിന്റെ വിസ്തീർണ്ണം. ശബരിമലയിലേക്കുള്ള സഞ്ചാരികൾ ഭൂരിഭാഗവും കടന്നുപോകുന്ന സംസ്ഥാനപാത പഞ്ചായത്തിന്റെ മധ്യഭാഗത്തുകൂടിയാണ് കടന്നുപോകുന്നത്. ഈ സംസ്ഥാനപാതയുടെ തെക്കും വടക്കും ഭാഗങ്ങളിലായി കോയിപ്രം ഗ്രാമപഞ്ചായത്ത് വ്യാപിച്ചുകിടക്കുന്നു.

## അതിരുകൾ
പഞ്ചായത്തിന്റെ അതിരുകൾ വടക്കുഭാഗത്ത് പുറമറ്റം, എഴുമറ്റൂർ പഞ്ചായത്തുകളും കിഴക്കുഭാഗത്ത് തോട്ടപ്പുഴശ്ശേരി ഗ്രാമപഞ്ചായത്തും തെക്കുഭാഗത്ത് പമ്പാനദിയും, പടിഞ്ഞാറുഭാഗത്ത് ഇരവിപേരൂർ പഞ്ചായത്തുമാണ്. 

## ഭൂപ്രകൃതി
തെക്കുഭാഗം മിക്കവാറും സമതല പ്രദേശങ്ങളും, വടക്കുഭാഗം കുന്നുകളും കുന്നിൻചെരിവുകളും നിറഞ്ഞതുമായ ഭൂപ്രകൃതിയാണ്. പമ്പാനദിയാൽ ചുറ്റപ്പെട്ട ഫലഭൂയിഷ്ഠവും മനോഹരവുമായ ഒരു ഭൂപ്രദേശമാണിത്. 

## അവലംബം

## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക
## പുറമെ നിന്നുള്ള കണ്ണികൾ
*കേരള സർക്കാർ വെബ്സൈറ്റ്, കോയിപ്രം ഗ്രാമപഞ്ചായത്ത് 

വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
നാടോടി (ചലച്ചിത്രം)

തമ്പി കണ്ണന്താനത്തിന്റെ സംവിധാനത്തിൽ മോഹൻലാൽ, എൻ.എൻ. പിള്ള, സുരേഷ് ഗോപി, ബാബു ആന്റണി, മോഹിനി, ചിത്ര, രൂപിണി എന്നിവർ പ്രധാനവേഷങ്ങളിൽ അഭിനയിച്ച് 1992-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***നാടോടി***. ജൂലിയ പ്രൊഡക്ഷൻസിന്റെ ബാനറിൽ തമ്പി കണ്ണന്താനം നിർമ്മിച്ച ഈ ചിത്രം വിതരണം ചെയ്തത് ജൂലിയ പിക്ചേഴ്സ് ആണ്. ഈ ചിത്രത്തിന്റെ കഥ ജൂലിയയുടേതാണ്. തിരക്കഥ, സംഭാഷണം എന്നിവ നിർവ്വഹിച്ചത് ടി.എ. റസാഖ് ആണ്.

## അഭിനേതാക്കൾ

## സംഗീതം
ഒ.എൻ.വി. കുറുപ്പ് എഴുതിയ ഇതിലെ ഗാനങ്ങൾക്ക് സംഗീതം പകർന്നത് എസ്.പി. വെങ്കിടേഷ് ആണ്.

; ഗാനങ്ങൾ
# തമ്പ്രാന്റെ മഞ്ചൽ മൂളി – മലേഷാ വാസുദേവൻ, കെ.എസ്. ചിത്ര
# ദൂരെ ദൂരെ ദ്ദൂരെ പായും – എം.ജി. ശ്രീകുമാർ
# നാദം മണിനാദം – എം.ജി. ശ്രീകുമാർ
# കുഞ്ഞുപാവയ്ക്കിന്നല്ലോ നല്ലനാള് – എം.ജി. ശ്രീകുമാർ, ആന്റോ അലക്സ്, മിൻമിനി
# താലോലം പൂംപൈതലേ – കെ.ജി. മാർക്കോസ്
# താലോലം പൂംപൈതലേ – കെ.എസ്. ചിത്ര

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''നാടോടി''  – മലയാളസംഗീതം.ഇൻഫോ

വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തമ്പി കണ്ണന്താനം സംവിധാനം ചെയ്ത ചലച്ചിത്രങ്ങൾ
ഏജൻസി ഫ്രാൻസ് പ്രസ്സ്

ഒരു ഫ്രഞ്ച് വാർത്താ ഏജൻസിയാണ് **ഏജൻസി ഫ്രാൻസ് പ്രസ്സ്**.1835 ലാണ് ഇതു സ്ഥാപിതമായത്. പാരീസ് ആസ്ഥാനമായി പ്രവർത്തിക്കുന്ന ഏജൻസി ഫ്രാൻസ് പ്രസ്സിന് വാഷിംഗ്ടൺ, ഹോങ്കോങ്, സാവോ പോളോ എന്നിവടങ്ങളിൽ പ്രാദേശിക കേന്ദ്രങ്ങളും ലോകമാകെ നൂറ്റിപത്തോളം ബ്യൂറോകളുമുണ്ട്. ഫ്രഞ്ച്, അറബിക്, സ്പാനിഷ്, ജർമ്മൻ, പോർച്ചുഗീസ് എന്നീ ഭാഷകളിൽ ഈ വാർത്താ ഏജൻസിയുടെ സേവനം ലഭ്യമാണ്.

## ചരിത്രം
ഏറ്റവും പഴയ വാർത്താ ഏജൻസിയാണ് ഏ.എഫ്.പി.  ചാൾസ് ലൂയി ഹവായാണ് ഈ ഏജൻസി സ്ഥാപിച്ചത്.
## ഘടന
## നിക്ഷേപങ്ങൾ
## അവലംബം

-->==പുറത്തേക്കുള്ള കണ്ണികൾ==
* AFP വെബ്സൈറ്റ്
* സിറ്റിസൺസൈഡ്  വെബ്സൈറ്റ്
* SOS-AFPട്രേഡ് യൂണ്യൻ വെബ്സൈറ്റ്

വർഗ്ഗം:പത്രപ്രവർത്തനം
വർഗ്ഗം:വാർത്താ ഏജൻസികൾ
ടാസ്

മുൻ സോവിയറ്റ് യൂണിയനിലെ ഔദ്യോഗിക വാർത്താ ഏജൻസിയാണ്‌  **ടെലിഗ്രാഫ് ഏജൻസി ഒഫ് സോവിയറ്റ് യൂണിയൻ** അഥവ **ടാസ്**   (Telegraph Agency of the Soviet Union).

## ചരിത്രം
റഷ്യൻ വാർത്താ ഏജൻസിയായിരുന്ന 'റോസ്റ്റ'യുടെ സ്ഥാനത്ത് 1925-ലാണ് ടാസ് നിലവിൽ വന്നത്. 1917-ലെ ഒക്ടോബർ സോഷ്യലിസ്റ്റ് വിപ്ളവത്തെത്തുടർന്ന്, ലെനിനാണ് റോസ്റ്റയ്ക്കു രൂപം നൽകിയത്. കൂടുതൽ ഏകീകൃതവും കേന്ദ്രീകൃതവുമായ ഒരു വാർത്താവിതരണ ശൃംഖലയെന്ന ആശയമാണ്, ടാസ് എന്ന ഔദ്യോഗിക ഏജൻസിയുടെ രൂപീകരണത്തിനു പിന്നിലുണ്ടായിരുന്നത്. സോവിയറ്റ് യൂണിയനിലേക്കും പുറത്തേക്കുമുള്ള വിവരങ്ങളുടെ പ്രവാഹത്തെ നിയന്ത്രിക്കുകയും സെൻസറിങിനു വിധേയമാക്കുകയും ചെയ്യുന്ന 'ദ്വാരപാലകൻ' എന്നാണ് ടാസ് അറിയപ്പെട്ടിരുന്നത്. സോവിയറ്റ് കമ്യൂണിസ്റ്റ് പാർട്ടിയുടെയും ഗവൺമെന്റിന്റെയും നയങ്ങൾക്ക് ദേശീയ-അന്തർദേശീയപ്രചാരം നൽകുന്ന കുത്തക ഏജൻസിയായിരുന്നു ടാസ്. വാർത്താ ഏജൻസി എന്നതിനു പുറമേ, സോവിയറ്റ് രഹസ്യാന്വേഷണ സംവിധാനത്തിന്റെ ഭാഗമായും ടാസ് പ്രവർത്തിച്ചിരുന്നു. ലേഖകന്മാരുടെ സാർവദേശീയ ശൃംഖലയിലൂടെ, സോവിയറ്റ് രഹസ്യാന്വേഷണ സംഘടനയ്ക്കാവശ്യമായ വിവരങ്ങളും ഇത് ശേഖരിച്ചിരുന്നു. അതീവ രഹസ്യമായ ഒരു വിവര സമാഹരണ സംവിധാനംതന്നെ ടാസിനുണ്ടായിരുന്നു. കമ്യൂണിസ്റ്റുപാർട്ടിയുടെ ഉന്നത നേതാക്കൾക്കു മാത്രമേ അത്തരം വിവരങ്ങൾ അന്നു ലഭ്യമായിരുന്നുള്ളു.
## സോവിയറ്റ് തകർച്ചയ്ക്കു ശേഷം
1992 ജനുവരിയിൽ സോവിയറ്റ് യൂണിയന്റെ തകർച്ചയ്ക്കു ശേഷം അന്നത്തെ റഷ്യൻ പ്രസിഡന്റായിരുന്ന ബോറിസ് യെൽസിൻ തന്റെ ഔദ്യോഗിക അധികാരം ഉപയോഗിച്ച് ടാസ്സിന്റെ  അധികാര പരിധി പുനർനിർവചിക്കുകയും ഇൻഫർമേഷൻ ടെലിഗ്രാഫ് ഏജൻസി ഓഫ് റഷ്യ എന്ന് പുനർ നാമകരണം നടത്തുകയും ചെയ്തു.ചുരുക്കപ്പേരായി ടാസ് നില നിർത്തി.
ഇപ്പോൾ സ്റ്റേറ്റിന്റെ ഔദ്യോഗിക വാർത്താ ഏജൻസിയായി പ്രവർത്തിക്കുന്നു.വെബ്സൈറ്റിലെ വിവര പ്രകാരം പ്രതി ദിനം മുന്നൂറോളം പത്രങ്ങൾക്ക് വിവരങ്ങൾ നൽകുന്നുണ്ട്.രാജ്യത്തിനകത്ത് എഴുപത്തി നാലോളം ബ്യൂറോകളും 62 രാജ്യങ്ങളിലായി 65 ബ്യൂറോകളുമുണ്ട്.

## പുറത്തേക്കുള്ള കണ്ണികൾ
*ITAR-TASS official website  
## അവലംബം

വർഗ്ഗം:വാർത്താ ഏജൻസികൾ
കൗതാരി

ഒരു നാടൻ‌കോഴിയുടെ പകുതി വലിപ്പം മാത്രമേ കൗതാരിപക്ഷികൾക്കൊള്ളൂ.(ഇംഗ്ലീഷ്: **Grey Francolin** ശാസ്ത്രീയനാമം: *Francolinus pondicerianus* ) ചിലയിടങ്ങളിൽ ഇവ **കോഴിക്കാട** ,  **കൗദാരി** എന്നീ പേരുകളിലറിയപ്പെടുന്നു. വരണ്ട  കാലാവസ്ഥ ഇഷ്ടപ്പെടുന്ന ഇവയെ ഉത്തരേന്ത്യയിലാണ് കാണപ്പെടുക. നീണ്ട മഴയുള്ളതിനാൽ കേരളത്തിൽ ഇവ കുറവാണ്. മുതുകിലെ തൂവലുകളിൽ കറുപ്പും ചെമ്പുനിറവുമിടകലർന്നതാണ്. നീണ്ട കഴുത്തും ചെറിയ കാലുകളും ചെമ്പിച്ച അടിഭാഗവും കുറിയ വാലുകളുമാണ് കൗതാരികളുടെ പ്രത്യേകത.

നിറവ്യത്യാസത്തെ അടിസ്ഥാനമാക്കി കൗതാരികളെ മൂന്ന് ജാതികളായി വിഭജിച്ചിട്ടുണ്ട്. ശത്രുക്കളെ കാണുമ്പോൾ ഇവ പൊന്തകൾക്കിടയിലേക്ക് തലയും താഴ്തി ഓടി രക്ഷപെടാറുണ്ട്. കൗതാരികളുടെ ഭക്ഷണം പുൽ‌വിത്തുകളും കൃമികീടങ്ങളുമാണ്. വളരെ വേഗത്തിൽ കൂടുതൽ ദൂരം പറക്കാൻ ഇവയ്ക്കാവില്ല.

## ചിത്രശാല

File:Grey francolin.jpg|കൗതാരി
File:Grey Francolin.jpg|രാജസ്ഥാനിൽ നിന്ന്
File:Grey Francolin (Francolinus pondicerianus) at Bharatpur I IMG 5269.jpg|


## അവലംബം

## പുറത്തേക്കുള്ള കണ്ണികൾ

* Aviculture 
* Public domain photographs
* In Sri Lanka 
* UMMZ specimen

വർഗ്ഗം:കേരളത്തിലെ പക്ഷികൾ
വർഗ്ഗം:ഫാസിയാനിഡേ ജന്തുകുടുംബത്തിൽ പെട്ട പക്ഷികൾ
മുഴയൻ താറാവ്

വലിയ വാത്തയുടെയത്രയും വലിപ്പമുള്ള ഒരു താറാവിനമാണ് **മുഴയൻ താറാവ്**  (ഇംഗ്ലീഷ്: **Comb Duck/Knob-billed duck** ശാസ്ത്രീയനാമം: *Sarkidiornis melanotos* ) ഇന്ത്യയിലെ മിക്ക സംസ്ഥാനങ്ങളിലുമുള്ള തടാകങ്ങളിലും ചതുപ്പ് നിലങ്ങളിലും കാണപ്പെടുന്നു. 
ആൺതാറാവുകളുടെ കൊക്കിനു മുകളിലൊരു തടിച്ച മുഴ കാണാം. തിളക്കമുള്ള കറുത്ത തൂവലുകളാണ് ഇവയുടെ ശരീരത്തിന്റെ മുകൾ ഭാഗത്തുള്ളത്. തലയും കഴുത്തും അടിഭാഗവും വെളുത്തതായിരിക്കും. തലയിലും കഴുത്തിലും പുള്ളികുത്തുകൾ കാണാം. കാലുകൾക്ക് കറുത്ത നിറമാണ്. പെൺ‌താറാവുകൾ ഒരു സമയം 12 മുട്ടകൾ വരെയിടും. 
ശബ്ദം കുറവുണ്ടാക്കുന്ന പക്ഷികളാണ്. മനുഷ്യരിൽ നിന്ന് അകലെ നിൽക്കാനാണ് ഇഷ്ടം. 
**കൊമ്പൻ താറാവ്** എന്നും അറിയപ്പെടുന്നു.

## അവലംബം


വർഗ്ഗം:കേരളത്തിലെ പക്ഷികൾ
വർഗ്ഗം:താറാവുകൾ
ചന്ദാമാമ

മുരളീകൃഷ്ണന്റെ സംവിധാനത്തിൽ കുഞ്ചാക്കോ ബോബൻ, ജഗതി ശ്രീകുമാർ, സുധീഷ്, സുലേഖ എന്നിവർ പ്രധാനവേഷങ്ങളിൽ അഭിനയിച്ച് 1999-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***ചന്ദാമാമ***. സുവർണ്ണരേഖ ക്രിയേഷൻസിന്റെ ബാനറിൽ പ്രേമൻ, സാബു ചെറിയാൻ എന്നിവർ ചേർന്ന് നിർമ്മിച്ച ഈ ചിത്രം ഷോഗൺ ഫിലിം റിലീസ് ആണ് വിതരണം ചെയ്തത്. ഈ ചിത്രത്തിന്റെ കഥ മുരളീകൃഷ്ണന്റേതാണ്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് രാജൻ കിരിയത്ത് ആണ്.

## അഭിനേതാക്കൾ

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് ഔസേപ്പച്ചൻ ആണ്.

; ഗാനങ്ങൾ
# ചന്ദാമാമാ – എം.ജി. ശ്രീകുമാർ, കെ.എസ്. ചിത്ര
# ചിരിയൂഞ്ഞാൽ – കെ.ജെ. യേശുദാസ്
# റോജാപ്പൂ കവിളത്ത് – ഉണ്ണിമേനോൻ
# ഒരു കുമ്പിൾ പൊന്നും പൂവും – കെ.ജെ. യേശുദാസ്
# ആ‍കാശക്കോട്ടയിലെ – മലേഷ്യാ വാസുദേവ്, ഔസേപ്പച്ചൻ
# ഒരു കുമ്പിൾ പൊന്നും – എം.ജി. ശ്രീകുമാർ, കോറസ്
# ചിരിയൂഞ്ഞാൽ – കെ.എസ്. ചിത്ര
# റോജാപ്പൂ കവിളത്ത് – സുജാത മോഹൻ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''ചന്ദാമാമ''  – മലയാളസംഗീതം.ഇൻഫോ

വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ
ഡമോയ്‌സെല്ലി കൊക്ക്

ഭാരതത്തിന്റെ വടക്ക് പ്രദേശങ്ങളിൽ ശിശിരകാല സന്ദർശകരായി പറന്നെത്തുന്നത് മൂന്നരയടിയോളം ഉയരം വയ്ക്കുന്ന കൊക്കുകളാണ്‌ **ഡമോയ്‌സെല്ലി കൊക്കുകൾ** (ഇംഗ്ലീഷ്: **Demoiselle Crane**). ശരീരമൊട്ടാകെ മങ്ങിയ വെളുപ്പ് നിറമുള്ള ഇവയുടെ തലയും കഴുത്തും കറുപ്പ് നിറമായിരിക്കും. ചുവന്നു തിളങ്ങുന്ന വട്ടകണ്ണുകളാണിവക്ക്. വാലിൽ ഉൾഞ്ഞ് കിടക്കുന്ന തൂവലുകളുണ്ട്. കാലും കഴുത്തും നീട്ടിപിടിച്ചാണ് ഡമോയ്‌സെല്ലി കൊക്കുകൾ കൂട്ടമായി പറക്കുന്നത്. ഇംഗ്ലീഷിലെ *V* പോലെ ഒന്നിനു പീറകെ ഒന്നയി പറക്കുന്ന സ്വഭാവക്കാരാണിവർ. ഇന്ത്യയിൽ ഇവർ കൂട് കൂട്ടാറില്ല.

## ചിത്രശാല

Image:Anthropoides virgo at Twycross Zoo-8.jpg|അമ്മയോടൊപ്പം കുഞ്ഞ്
Grus virgo MHNT.ZOO.2010.11.65.1.jpg |Museum specimen - 


## അവലംബം

വർഗ്ഗം:ദേശാടനപ്പക്ഷികൾ
വർഗ്ഗം:കൊക്കുകൾ
തിരുവനന്തപുരം ഫൈൻ ആർട്സ് കോളേജ്

കേരളത്തിലെ  തിരുവനന്തപുരം നഗരത്തിലെ ഒരു  ലളിതകലാലയമാണ് **കോളേജ് ഓഫ് ഫൈൻ ആർട്സ്**  ( **College of Fine Arts Trivandrum** ).

## ചരിത്രം
ഈ കോളേജ് സ്ഥാപിക്കപ്പെട്ടത് 1888 ലാണ്‌. ഇതിന്റെ സ്ഥാപകൻ  തിരുവിതാംകൂർ മഹാരാജാവായിരുന്ന മൂലം തിരുനാൾ രാമ വർമ്മയാണ്‌.  ആദ്യം ഈ കോളേജ് എച്.എച്. ദ. മഹാരാജാസ് സ്കൂൾ ഓഫ് ആർട്സ് തിരുവിതാംകൂർ എന്നാണ്‌ അറിയപ്പെട്ടിരുന്നത്. പിന്നീട് ഇത് യൂണിവേഴ്സിറ്റി ഓഫ് ട്രാവൻകൂർ എന്നറിയപ്പെട്ടു. 1957 ൽ കേരള സർക്കാർ രൂപീകൃതമായതിനു ശേഷം ഇത് ഡയറക്ട്രറേറ്റ് ഓഫ് ടെക്നികൽ എജുക്കേഷന്റെ കീഴിൽ കൊണ്ടുവന്നു. 1975 ൽ ഇത് കേരള സർ‌വ്വകലാശാലയുടെ കീഴിൽ ആയി.
## സംഘാടനം
തിരുവനന്തപുരം ആർട്ട്സ് കോളേജ് കേരളാ സർ‌വ്വകലാശാലയുടെ കീഴിലാണ്‌ ചേർത്തിരിക്കുന്നത്‌. കോളേജിന്റെ ഭരണകാര്യങ്ങളിൽ മേൽനോട്ടം വഹിക്കുന്നത് ടെക്നിക്കൽ വിദ്യാഭ്യാസവകുപ്പാണ്‌. ചിത്രരചന, ശില്പകല, പ്രായോഗിക ഭാവനാസൃഷ്ഠി എന്നിങ്ങനെ ഇവിടെ  തൊ​ഴിൽപരമായ ബിരുദ പഠനത്തിന്‌ (Bachelor of fine Arts (BFA)) വിശാലാടിസ്ഥനത്തിൽ മൂന്ന് നിഷ്ഠകളുണ്ട്. ഒരോ കോഴ്സും നാലു വർഷം ദൈർഘ്യമുള്ളതാണ്‌. പരീക്ഷകൾ നടത്തുന്നത് കേരളാ സർ‌വ്വകലാശാലയാണ്‌.

## പുറത്തേക്കുള്ള കണ്ണികൾ
*Official website 
*Alumni students' website 
*University of Kerala - College of Fine Arts 
*images and details
വർഗ്ഗം:തിരുവനന്തപുരം ജില്ലയിലെ കലാലയങ്ങൾ
വർഗ്ഗം:കേരള സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കേരളത്തിലെ ഗവണ്മെന്റ് കലാലയങ്ങൾ
അസ്സമീസ് ഭക്ഷണവിഭവങ്ങൾ

ഇന്ത്യയുടെ വടക്ക് കിഴക്കൻ സംസ്ഥാനമായ  അസ്സമിലെ ഭക്ഷണവിഭവങ്ങളെ പൊതുവെ പറയുന്നതാണ്‌ **അസ്സാമീസ് ഭക്ഷണവിഭവങ്ങൾ** അഥവ **അസ്സമീസ്സ് പാചകരീതികൾ** (**Assamese cuisine** ).ഇവിടുത്തെ പാചകരീതിയും ഭക്ഷണവിഭവങ്ങളും  ആദിവാസി രീതിയുടെ പ്രഭാവമുള്ളതും അല്പ്പം പുറമേ നിന്നുള്ളതും കൂടിയാണ്‌. വളരെ കുറച് സുഗന്ധവ്യഞ്ജനങ്ങളെ ഇതിൽ ഉപയോഗിക്കുന്നുള്ളു. മരങ്ങളുടെ വേരുകൾ, ഫലങ്ങൾ, പച്ചക്കറികൾ എന്നിവ ഈ ഭക്ഷണരീതിയിൽ പ്രധാനമാണ്‌. സസ്യേതര ഭക്ഷണങ്ങളിൽ മത്സ്യവും കൂടാതെ താറാവ്, പ്രാവ് എന്നിവയുടേയും മാംസഭക്ഷണങ്ങൾ ഉണ്ട്. 
പരമ്പരാഗത പ്രധാന ഭക്ഷണത്തിലെ രണ്ട് പ്രധാന ഘടകങ്ങളാണ്‌ *ഖർ*, *ടേംഗ* എന്നിവ. ഭക്ഷണം വിളമ്പുന്നത് പൊതുവെ ഓട്ടുപാത്രത്തിലാണ്‌. മരിയ എന്ന വർഗ്ഗമാണ്‌ പ്രധാനമായും ഈ ഓട്ടുപാത്രങ്ങൾ ഉണ്ടാക്കുന്നത്. 

## ഘടകങ്ങൾ
അസ്സമിലെ ഭക്ഷണങ്ങളിലെ ഘടകങ്ങൾ ഇവിടുത്തെ പ്രാദേശികമായി ലഭ്യമാകുന്ന വസ്തുക്കളാണ്‌. ചില പ്രധാന ഭക്ഷണവിഭവങ്ങളുടെ ഘടകങ്ങളെക്കുറിച്ച് താഴെ വിവരിച്ചിരിക്കുന്നു. 
### അരി
അസാം ഭക്ഷണവിഭവങ്ങളിലെ ഒരു പ്രധാന വിഭവം അരിയാണ്‌. പല തരത്തിലുള്ള അരികൾ അസ്സമിൽ കണ്ടുവരുന്നു. ഇൻ‌ഡിക്ക, ജപൊനിക തരങ്ങൾ അസ്സമിൽ കണ്ടുവരുന്നു. ഇവിടുത്തെ ഒരു പ്രസിദ്ധമായ അരിയാണ്‌ *ജോഹ* ( *joha*). വേവിച്ച അരിയും (*ukhua*) , ഉണക്കിയ അരിയും  (*aaroi*) ഇവിടെ ഉപയോഗിക്കുന്നു. അസ്സമിൽ മാത്രം ലഭിക്കുന്ന ചില നല്ല തരം അരിയാണ്‌ കരബല്ലം (*Karaballam* ) , കൗരിബദാം (*kauribadam* ) എന്നിവ. അരിയുടെ പലവിഭവങ്ങളും ഒരു ഉപദംശമായും കഴിക്കാറുണ്ട്. റോസ്റ്റ് ചെയ്തതും, ഉണക്കിയതും (*xandoh*), വേവിച്ച് പരത്തിയ രീതിയിലുള്ളത് (*[[Jolpan#Chira|chira]]*), പഫ്ഫ് ചെയ്തത് (*akhoi*) എല്ലാം ഇതിൽ ചിലതാണ്‌. 
എല്ലാ സമയത്തേയും ഭക്ഷണവിഭവങ്ങളിൽ അരി ഒരു ഭാഗമാണ്‌. പരമ്പരാഗത രീതിയിലുള്ള പ്രാതൽ വിഭവങ്ങളിൽ അരിവിഭവമുണ്ട്. ചിര (*chira* ) എന്നറിയപ്പെടുന്നതാണിത്. രാത്രി മുഴുവൻ വെള്ളത്തിലിട്ട് വച്ച് അരിഭക്ഷണം കാലത്ത് കടുകെണ്ണ, ഉള്ളി എന്നിവ ചേർത്ത് കഴിക്കുന്നത് ഇവിടുത്തെ കർഷകരുടെ ഒരു ഭക്ഷണരീതിയാണ്‌. 
ചില പ്രത്യേക അവസരങ്ങളിൽ ഉണ്ടാക്കുന്ന ഒരു അരി ഭക്ഷണമാണ്‌ പിത്ത  (pitha) . 
അസ്സമിലെ മിക്ക സമൂഹങ്ങളിലും ഉണ്ടാക്കുന്ന ലഹരി പാനീയങ്ങളിൽ അരി അടങ്ങിയിരിക്കുന്നു. അരി ബീയറുകളായ (rice beers) ചുലായി, ലാവോ പാനി എന്നിവ ഇതിൽ ചിലതാണ്‌. കൂടാതെ ഇത് പോലുള്ള ചില പാനീയങ്ങളാണ്‌ സൗ ( *zou* ) ബോഡോ (Bodo), അപോങ് ( *aapong* ), മിഷിംഗ് (Mishing), സാജ് ( *xaj* ), അഹോം, (Ahom, തിവ ( Tiwa)  , ഹോർ (*hor* ) , കർബി (Karbi),  ഫോതിക (*photika* ) എന്നിവ 

### മത്സ്യം
മത്സ്യവും അസാം ഭക്ഷണവിഭവങ്ങളിൽ പ്രധാനമാണ്‌. അസ്സമിലെ മിക്ക സമുദായങ്ങളിലും മത്സ്യം കഴിക്കുന്നുണ്ട്. കുളങ്ങളിൽ നിന്നും, നദികളിൽ നിന്നുമുള്ള മത്സ്യങ്ങളാണ്‌ ഇതിൽ പ്രധാനം. ചില പ്രധാന മത്സ്യങ്ങൾ Rohu,  Hilsa ചിതൽ ( chital-big), ഖോരിയ ( khoria-medium) , മാഗുർ ( Maagur), സിംഗി ( Xingi), ബോറാലി ( Borali), ഭോക്കുവ (Bhokua), സാൽ ( Xaal),  സോൽ (Xol) എന്നിവ. ചില വലിയ മത്സ്യങ്ങൾ പുതി, ബൊറോലിയ, മുവ, ചെനിപുതി, ടെംഗേര, ലചിൻ, ഭാഗുൻ, പാഭോ എന്നിവ.   

അസ്സമിൽ നിന്നുള്ള ഒരു പ്രസിദ്ധ വിഭവം ടേംഗ യാണ്‌. (*tenga*). 

### മാംസം
അസ്സമിലെ മാംസഭക്ഷണത്തിൽ വളരെ കുറവ് സുഗന്ധവ്യഞ്ജനങ്ങളും, എണ്ണയും ഉപയോഗിക്കുന്നുള്ളൂ. 

ചില ആദിവാദി മേഖലകളിൽ പോർക് ,  ബീഫ് എന്നിവയാണ്‌ പ്രധാന ഘടകം. അസ്സമിലെ ഹിന്ദുക്കൾ ബീഫ് ഭക്ഷണം കഴിക്കാറില്ല. 

## അവലംബം

## പുറത്തേക്കുള്ള കണ്ണികൾ
ധ്രുവപ്പൂച്ച

കാർണിവോറ ജന്തുഗോത്രത്തിലെ മസ്റ്റെലൈഡ് കുടുംബത്തിൽ‌പ്പെടുന്ന ഒരു വന്യ സസ്തനിയാണ് **ധ്രുവപ്പൂച്ച**. യൂറോപ്പ്, ഏഷ്യ, ആഫ്രിക്കയുടെ വടക്കൻ പ്രദേശങ്ങൾ എന്നിവിടങ്ങളിലാണ് ഇവയെ സാധാരണ കണ്ടുവരുന്നത്. 
## ഉപവർഗ്ഗങ്ങൾ
അഞ്ചിനം ധ്രുവപ്പൂച്ചകളുണ്ട്.  
* മാർബിൾഡ് ധ്രുവപ്പൂച്ച
* സ്റ്റെപ്പി ധ്രുവപ്പൂച്ച
* വരയൻ ധ്രുവപ്പൂച്ച 
* യൂറോപ്യൻ ധ്രുവപ്പൂച്ച
* ബ്ലൂ റഫ്‌ൾഡ് ആസ്ത്രേലിയൻ ധ്രുവപ്പൂച്ച
## പ്രത്യേകതകൾ
കീരികുടുംബത്തിലെ മറ്റ് അംഗങ്ങളെപ്പോലെ ധ്രുവപ്പൂച്ചകളും പൃഷ്ഠഭാഗത്തുള്ള ഗ്രന്ഥികളിൽനിന്ന് ദുർഗന്ധമുള്ള ഒരു സ്രവം പുറപ്പെടുവിക്കാറുണ്ട്. ഈ സ്രവം ഒരു പരിധിവരെ ഇവയെ ശത്രുക്കളിൽനിന്ന് രക്ഷനേടാനും കൂട്ടങ്ങളുടെ അതിർത്തി നിർണ്ണയത്തിനും സഹായിക്കുന്നു.

വർഗ്ഗം:മാർജ്ജാരവംശം